ΑΘΑΝΑΣΙΟΥ ΤΟΛΙΟΥ Συνταξιούχου ΟΓΑ ' ηµοτικού Γεννηθείς το έτος 1904 ΙΣΤΟΡΙΚΑ ΛΑΟΓΡΑΦΙΚΑ ΑΓ. ΚΟΣΜΑ ΓΡΕΒΕΝΩΝ - PDF\nΑΘΑΝΑΣΙΟΥ ΤΟΛΙΟΥ Συνταξιούχου ΟΓΑ ' ηµοτικού Γεννηθείς το έτος 1904 ΙΣΤΟΡΙΚΑ ΛΑΟΓΡΑΦΙΚΑ ΑΓ. ΚΟΣΜΑ ΓΡΕΒΕΝΩΝ\nDownload "ΑΘΑΝΑΣΙΟΥ ΤΟΛΙΟΥ Συνταξιούχου ΟΓΑ ' ηµοτικού Γεννηθείς το έτος 1904 ΙΣΤΟΡΙΚΑ ΛΑΟΓΡΑΦΙΚΑ ΑΓ. ΚΟΣΜΑ ΓΡΕΒΕΝΩΝ"\n1 ΑΘΑΝΑΣΙΟΥ ΤΟΛΙΟΥ Συνταξιούχου ΟΓΑ ' ηµοτικού Γεννηθείς το έτος 1904 ΙΣΤΟΡΙΚΑ ΛΑΟΓΡΑΦΙΚΑ ΑΓ. ΚΟΣΜΑ ΓΡΕΒΕΝΩΝ 1992\n2 Copyright: Αθανάσιος Τόλιος, Άγιος Κοσµάς Γρεβενών Εκτύπωση: Παλαιοχωρινός Φώτης, Κατσιµίδου 50, Τηλ Θεσσαλονίκη Αφιέρωµα στους απανταχού Αγιοκοσµίτες Στη µνήµη των γονιών µου και στους κατοίκους Υψηλάντου Λεβαδειάς που τους έκανα 160 σπίτια καµένα από Γερµανούς Οι εισπράξεις θα διατεθούν για την αγιογράφηση της εκκλησίας Αγ. Κοσµά του Αιτωλού «Μάνα δε βρίσκεται λέξη καµία να 'χει στον ήχο της τόση αρµονία».\n3 ΠΡΟΛΟΓΟΣ Από µικρός µόλις 6 ετών ήµουν πολύ περίεργος να παρακολουθώ και να αφουγκράζοµαι τους ηλικιωµένους και να µαθαίνω ιστορίες που συζητούν και στοίβαζα στο µυαλό µου όλα όσα άκουγα, µα σαν αγράµµατος, ' ηµοτικού, δεν µπορούσα να αξιοποιήσω και µε κατείχε µεγάλη πικρία έως όταν διορίστηκε δάσκαλος στο χωριό µου ο Τσάµης Κωνσταντίνος από τα Ρονσαίϊκα Αγρινίου, που διψούσε για ιστορίες. Ρώτησε εδώ στο χωριό τι ξέρουν και του είπαν µόνο ο Θανάσης Τόλιος ξέρει από ιστορία και σε µια συνάντηση µε ρώτησε και είπαµε µερικά για το παλαιό µας χωριό καταστραφέν από τους άτακτους Τουρκαλβανούς, που ελέγετο Μεληδόνιστα. Ψάχνοντας σε µια εγκυκλοπαίδεια, Πάπυρος, το βρήκε και το είδε πολυάνθρωπον χωρίον, επαρχίας Ανασελίτσης. Οι κάτοικοι από την καταστροφή διασκορπίστηκαν εδώ και εκεί και λίγοι που έµειναν ήρθαν και έκαναν καλύβες στο σηµερινό χωριό, µία δε οµάδα µετοίκησε και έκανε χωριό αντίκρυ της Νεαπόλεως πέραν του Αλιάκµονος και το ονόµασαν Μελιδόνι Ιστορικά ντοκουµέντα δεν υπάρχουν παρά µόνο µερικά µνηµεία στα εξωκλήσια Αγ. Παρασκευής και Αι Νικόλα διότι τα σπίτια ήταν πρόχειρα, αχυροκαλύβες και οι κάτοικοι ήταν φυγάδες από την Ήπειρο, γύρω από τον ποταµό Καλαµά. Όσα γνωρίζω τα έµαθα από τους παππούδες και πατεράδες και όσα συγκράτησε η µνήµη µου από διάφορες διηγήσεις. Συνεχίζω µε το δάσκαλο έλεγα και έγραφε (ο Σωκράτης έλεγε ο Πλάτων έγραφε) µέχρι 43 σελίδες, οπότε ο δάσκαλος έφυγε στην Αθήνα και πήραµε ο καθένας από ένα αντίγραφο το 1980 αν θυµάµαι καλά. Εγώ συνέχισα να γράφω µέχρι το 1986 «τέλος ευθυµήµατα» και έφθασα στις 85 σελίδες µε πολλά γεγονότα γιατί τόσοι διανοούµενοι στο χωριό δεν θέλησαν να γράψουν την ιστορία µας να βλέπουν οι µεταγενέστεροι τι τραβούσαν οι πατεράδες µας και παππούδες µας στα σκοτεινά χρόνια της επάρατης σκλαβιάς από τους Τούρκους. Σαν δεν είναι τέλεια ζητώ συγνώµη, αλλά από το να µην υπάρχει καθόλου νοµίζω συµπλήρωσα ένα κενό. Οι διαβάζοντες ας µε κρίνουν επιεικώς, τόσα ήξερα, τόσα έγραψα, εύχοµαι άλλος να γράψει καλλίτερα. «... ίσως εσείς οι µεταγενέστεροι, σαν ιδείτε την αρετή µας, θα είστε 'λικρινώτεροι δια την πατρίδα. Γλυκώτερον πράµα δεν είναι άλλο από την πατρίδα και θρησκεία. Όταν δι' αυτά τον άνθρωπον δεν τον τύπτει η συνείδηση του, αλλά τα δουλεύει ως τίµιος και τα προσκυνεί, είναι ο πλέον ευτυχής και ο πλέον πλούσιος». ΜΑΚΡΥΓΙΑΝΝΗΣ Κύριοι Εάν σώσοµε τη Μακεδονία η Μακεδονία θα µας σώσει Ιωαν. ραγούµης\n4 ΣΥΝΤΟΜΗ ΙΣΤΟΡΙΑ ΜΕΡΟΣ ΠΡΩΤΟ - ΙΣΤΟΡΙΚΑ Ο Άγιος Κοσµάς είναι µικρό άγονο µα όµορφο χωριό, είκοσι τρία χιλιόµετρα βορειοδυτικά από την πόλη των Γρεβενών. Έχει υψόµετρο 950 µέτρα και κλίµα ξερό µε ψυχρό χειµώνα και δροσερό καλοκαίρι. Πήρε το όνοµα του από τον απόστολο Άγιο Κοσµά που δίδαξε σ' αυτό το 1777, καρφώνοντας µάλιστα πάνω σ' ένα τσέρο και ένα σιδερένιο σταυρό που έφτιαξε ο γύφτος του χωριού. Ο Σταυρός παρά τα τόσα χρόνια παραµένει ανοξείδωτος. Τον σταυρό έδωσε στον παπά του χωριού, γιά φύλαξη. Ο Αθ. Παπαβασιλείου προφήτευσε ότι ο σταυρός θα κάνει το χωριό γνωστό σ' όλο τον κόσµο. Επί τουρκοκρατίας το χωριό άκουε στο όνοµα Τσιράκι, λέξη τουρκική που σηµαίνει τον µαθητευόµενο υπάλληλο, τον ψυχογιό. Το αρχικό όνοµα του χωριού ήταν Μελιδόνστα. Κτίσθηκε πιθανότατα το µ.χ Ανήκει και αυτό στα TASTRA STATTNA, τις κατασκηνώσεις αυτές που αργότερα έγιναν χωριά και που τις ίδρυσαν τα στρατεύµατα του αυτοκράτορα Οκτάβιου στον αγώνα εναντίον του Αντωνίου. Τα σπίτια της Μελιδόνστας, 300 χιλιάδες και πλέον ήταν κλαδοσκεπασµένα. Οι κάτοικοι στην αρχή ήταν κτηνοτρόφοι µε γιδοπρόβατα και εκατοντάδες βόδια. Οι αλλεπάλληλες όµως λεηλασίες που δέχονταν από τους τουρκαλβανούς στα χρόνια της τουρκοκρατίας συντέλεσαν στο να γίνουν οι περισσότεροι κτίστες. Κατά τον 17ο αιώνα η Μελιδόνστα έπαθε µεγάλη καταστροφή. Μια οµάδα τουρκαλβανών είχε έρθει τότε για πλιάτσικο στο χωριό. Την µέρα εκείνη γινόταν και γάµος. Με την απειλή των όπλων έσυραν πρώτοι το χορό και άρχισαν να πειράζουν τις γυναίκες µπρος στα µάτια των συζύγων αδερφών και πατεράδων. Το πολύ κρασί τους µέθυσε και το βράδυ, καθώς κοιµόνταν το βαρύ του µεθυσµένου ύπνο, οι κάτοικοι εκδικούµενοι µε µαχαίρια, τσεκούρια και ρόπαλα τους σκότωσαν όλους, εκτός από έναν που κατόρθωσε να διαφυγή και ν' αναγγείλει το γεγονός σε ισχυρότερες δυνάµεις, οι οποίες σε δυο-τρεις µέρες έφθασαν στο χωριό. Το κύκλωσαν, έβαλαν φωτιά και έφεραν το όλεθρο και την καταστροφή. Από τις τριακόσιες οικογένειες µόνο έντεκα απέµειναν, οι οποίες κατασκεύασαν νοτιότερα αγροικίες και ίδρυσαν ένα συνοικισµό που πήρε το όνοµα Τσιράκι. Οι Τσιρακιώτες ζούσαν κρυφά από τον κόσµο, αλλά και πάλι τους ενοχλούσαν οι τουρκαλβανοί και πιο πολύ στα-µαύρα του παιδοµαζώµατος χρόνια. Έτσι αναγκάζονταν να ζητήσουν την προστασία ενός ισχυρού Αλβανού, του Οµέρ Μπέη µε τη συµφωνία αυτός να τους προστατεύσει και αυτοί να του δίδουν το 1/3 από τα προϊόντα τους. ηλαδή έγινε τσιφλίκι το χωριό τους. Πήγαν και στο "χουµικέτι" (δικαστήριο) που έκαµαν γραπτά όλα τα παραπάνω. Έτσι εγκαταστάθηκε ο µπέης στο χωριό. Την κούλια (κατοικία) την έχτισαν οι χωριανοί στην τοποθεσία που είναι σήµερα το ηρώο. Η κούλια ήταν δίπατο γερό σπίτι µε αποθήκες. Ο µπέης όµως σιγά - σιγά από προστάτης γίνεται τύραννος. Πολλοί τότε αγαναχτισµένοι έπαιρναν τις οικογένειες τους\n5 και έφευγαν. Και όσο το χωριό λιγόστευε τόσο και πιο σκληρός και αδίστακτος γίνονταν ο προστάτης τύραννος. Ωσότου το 1750 ο Γεώργιος Μελτσάκος, ένας κοντός και άσχηµος αλλά έξυπνος άνδρας που εργαζόταν στην Πόλη σ' ένα βεζίρη, κατόρθωσε ν' αποσπάσει φιρµάνι " γεσκερέ " (έγγραφο) από την Υψηλή Πύλη που διέταζε τον Οµέρ Μπέη µέσα σ' ένα εξάµηνο να έρθει σε συµφωνίες µε τους κατοίκους και να τους δόση τα κτήµατα, πράγµα που έγινε. Το 1906 ο Καπετάν Λίτσας (αξιωµατικός Αντώνιος Βλαχάκης από το Γύθειο) στρατοπέδευσε στο χωριό µας. Επίσης στο χωριό µας έµεινε τραυµατισµένος µία νύχτα ο Καπετάν Λούκας ή Κόκκινος που πέθανε αµέσως µετά την απελευθέρωση των Γρεβενών. Η λαϊκή µούσα τον τραγούδησε µε τους παρακάτω στίχους. Τι ήθελες, τι γύρευες στου Λέχοβου τη ράχη; Καλά 'σουν, Λούκαµ' στα βουνά και στα Καστανοχώρια. Το χωριό απελευθερώθηκε το 1912 παρά τη λυσσώδη αντίσταση των βαλαάδων (εξισλαµισθέντων Ελλήνων). Λέγεται ότι η ευκαιρία να πάρουµε το ελληνικό Μοναστήρι χάθηκε, καθώς ο Ισάτ µε 25 άνδρες φανατισµένους αιφνιδίασε την νύχτα την µεραρχία του Ματθιοπούλου κοντά στο Αµύνταιο, σε τέτοιο βαθµό που τη διέλυσαν εντελώς και µέχρι να ξανασυνταχθεί ήταν αργά. Το π.χ βρισκόµαστε υπό την κατοχή των Γάλλων, το 1926 το Τσιράκι πήρε το όνοµα Άγιος Κοσµάς. Στον ελληνοϊταλικό πόλεµο όσοι άντρες δεν είχαν επιστρατευτεί στον τακτικό στρατό επιστρατεύθηκαν πολιτικώς για να επιδιορθώσουν το δρόµο από Καστελάνο µέχρι οτσικό να περνούν τα πυροβόλα. Οι γυναίκες από ετών µε αδύνατα ζώα και γαϊδουράκια (τα µουλάρια και τα γερά ζώα είχαν επιστρατευτεί) φορτώνανε από τον εφοδιασµό της Βουχωρίνας και φθάνανε µέχρι το µέτωπο. Βάδιζαν ξυπόλητες πάνω στα χιόνια ολονυχτίς. Κοιµότανε έξω. Η έσπω Παπαβασιλείου απέβαλε στο δρόµο δίδυµα νεκρά. Οι γριές και οι κάτω από είκοσι ετών έπλεκαν µάλλινα. Ο παπάς κάθε Κυριακή µάζευε τα µάλλινα και ό,τιδήποτε άλλο και µε το "καραβάνι" των γυναικών τα 'στελνε στο µέτωπο. Μετά ήρθε η κατοχή και ο ανταρτοπόλεµος. Υποφέραµε πολύ και 'µεις όσο όλοι οι Έλληνες, ίσως και περισσότερο. ΤΑ ΕΓΚΑΙΝΙΑ ΤΟΥ ΧΩΡΙΟΥ Στο τρίγωνο που βρίσκεται καθώς µπαίνουµε στο χωριό, απέναντι από το εξωκλήσι Άγιος Κοσµάς, και που σχηµατίζεται από τους τρεις χωµατόδροµους που οδηγούν ο ένας στο χωριό, ο άλλος στα Γρεβενά και ο τρίτος στην τοποθεσία " Αµπέλια " βρίσκονται τα εγκαίνια του χωριού. Εκεί έχουν σκάψει µεγάλο λάκκο και έχουν θάψει µία αγελάδα και µία κλωσσαριά µε τα πουλιά.άλλοι λένε πως έχουν θάψει και µία γουρούνα µε επτά γουρουνόπουλα. Όλα αυτά τα έχουν σκεπασµένα µε µεγάλες πλάκες. Όλοι οι µεγαλύτεροι ξέρουν µε ακρίβεια την τοποθεσία αυτή και τη λένε "εγκαίνια του χωριού " και έχουν θάψει όλα αυτά για να φύγουν από το χωριό πονηρά πνεύµατα. ΠΑΛΙΕΣ ΚΑΙ ΝΕΕΣ ΦΑΡΕΣ ΤΟΥ ΧΩΡΙΟΥ Οι οικογένειες που απέµειναν από το παλιοχώρι (παλιό χωρίο ) "Μελιδόνστα" ήταν οι Ευαγγελάδες, σηµερινοί Λαλέοι. Οι Τζηκέοι, στους οποίους υπάγονται\n6 και οι σηµερινοί Κουτσουνικέοι, και οι Κεδρέοι, από τους οποίους προέρχονται οι σηµερινοί Κουµπουρέοι. Σηµερινές φάρες είναι: Οι Μπαζακέοι, Λαζέοι, Παπαβασιλείου, Σβολιαντοπουλέοι, Νατσιοπουλέοι, Μελτσακέοι, Ζηκέοι, Λιοντέοι, Τολιέοι, Βραγκέοι, Νουκέοι, Χρυσοχόοι, Σιωµέοι, Κυρατσέοι, όλοι σχεδόν συγγενείς µεταξύ τους. Οι περισσότεροι είναι κτίστες. Πήραν την τέχνη αυτή από τους πατεράδες τους που παλιά µ' ένα µουλάρι, ένα ψυχογιό µε το σφυρί και µε το ζύγι έφθαναν µέχρι τη Ρούµελη και το Μωριά, κτίζοντας και κάνοντας χρόνια µερικές φορές να επιστρέψουν στο χωριό τους, στα σπίτια τους. Γι' αυτούς η Ρούµελη και ο Μωριάς ήταν µαύρη ξενιτιά. ΠΡΟΦΗΤΕΙΕΣ ΤΟΥ ΙΣΑΠΟΣΤΟΛΟΥ ΑΓΙΟΥ ΚΟΣΜΑ Στο χωρίο µας ο Άγιος Κοσµάς ήρθε στα 1777 και φιλοξενήθηκε στο σπίτι του γύφτου (σιδερά) που προσφέρθηκε να φτιάξη το σιδερένιο σταυρό, τον οποίο την άλλη µέρα µετά την διδασκαλία ο Άγιος Κοσµάς έµπηξε στον τσέρο κάτω από τον οποίο µιλούσε. Από τους παππούδες αναφέρεται πως ο Ισαπόστολος µετά το κήρυγµα έκαµε µερικές προφητείες όπως: «Αυτός ο κλώνος του τσέρου όταν θα πέσει θ' αρχίσουν τα δεινά της πατρίδος µας. Κατά το µέρος που θα πέσει από κει θ' αρχίσει ο πόλεµος». Πράγµατι ο κλώνος έπεσε το 1939 µ.χ και προς το µέρος της Αλβανίας. «Όταν θα πέσει ο τσέρος θα 'ρθουν ακόµη δεινότερα κακά για τη χώρα». Ο τσέρος έπεσε το 1945 µ.χ. Άλλες προφητείες: «Καλότυχα τα βουνά γιατί θα σώσουν κόσµο». «Νά 'χετε ψωµί κι αλάτι στον ντροβά κρεµασµένο στην πόρτα για να τα πάρετε που θα φύγετε ξαφνικά στα βουνά».«νά 'χετε τα παιδιά σας ποδεµένα στον ύπνο γιατί θα ξυπνήσετε και θα φύγετε µακριά» (Σιδερένια πουλιά θα πετούνε στις φωτιές) Στη θέση του τσέρου βρίσκεται σήµερα η εκκλησία προς τιµήν του Αγίου. Κτίσθηκε κατόπιν ενεργειών του Πάτερ-Αυγουστίνου, µητροπολίτη Φλώρινας, Πρεσπών και Εορδαίας. ΘΡΥΛΟΙ ΓΙΑ ΤΟΝ ΜΠΕΗ Μου έχει διηγηθεί ο παππούς µου Απόστολος Σβολιαντόπουλος, µου είπε ο Θανάσης Τόλιος ότι το κονάκι του Μπέη είχε προεξοχή µε ξύλα γερά στο πάνω πάτωµα και είχε το αποχωρητήριο προς την εκκλησία. Έκανε δε ο Μπέης ένα σωρό αισχρά πράγµατα την ώρα που εµείς προσευχόµασταν. µία φορά φώναξε την γυναίκα του Κουτσονίκου να στείλει την όµορφη νύφη για καθαριότητα στο κονάκι (στη κούλα ) Η νύφη δεν πήγε και για να τον αποφυγή έφυγε και πήγε στο (Λούντζι) Καλλονή, στον πατέρα της. Όταν κτίζανε την εκκλησία Άγιος Αθανάσιος περί το 1760 µ.χ ήρθε ο µουδιρές (ειρηνοδίκης) να ζητήσει (τεσκερέ) άδεια, καβάλα στ' άλογο, γιατί χωρίς άδεια δεν επιτρέπεται να κτίζουν εκκλησιές. Κατέβηκε κάθισε σταυροπόδι στην Αγια Τράπεζα και\n7 τραβούσε την τσιµπούκα του κάνοντας και άλλες ασχήµιες µέχρι να του φέρουν την άδεια. Αφού του είδε την άδεια έφυγε. Στην τοποθεσία όµως Κρύον τον έριξε το άλογο και έσπασε το πόδι του σε τρεις µεριές. Έµεινε µετά στο χωριό µετανιωµένος 15 µέρες. Την Κούλια (κονάκι - σπίτι του Μπέη) τη χαλάσανε οι χωριανοί και µε τις πέτρες έκτισαν την εκκλησία, µε διαταγή του Θόδωρου Ζιάκα, (Φαληρέας) Μακεδονοµάχου. Ξεσήκωµα για την απελευθέρωση στο ΤΣΙΡΑΚΙ Στην τοποθεσία «Τζαφέρι» οι τσιρακιώτες σκοτώνουν τούρκο φοροεισπράκτορα της δεκάτης και του κεφαλικού φόρου. Στην τοποθεσία «Μπαριαµόπκο» σκοτώνουν τούρκο ονόµατι «Μπάριαµ» (Κασιδιάρης). Το 1850 οι κλέφτες τσιρακιώτες, τραυµάτισαν σοβαρά στην τοποθεσία «Σιόποτο» (σύνορα Μπισιόβου (Κυπαρισσιού) και (Τσιρακιού) ένα Σπάχη δεκάτης, λεγόµενο Ζηνίλη εκ Τσοτυλίου. εν τον αποτελείωσαν όµως, τον λυπήθηκαν τον έφεραν στο σπίτι του Αποστόλου Σβολιαντόπουλου µε τις πρώτες βοήθειες συνήλθε και µετά έγινε καλά. Οι Τσοτυλκοτες τούρκοι µαθαίνοντας το γεγονός, µε όπλα, µε τσεκούρια και δρεπάνια ξεκίνησαν να καταστρέψουν το χωριό µας. Ο τραυµατίας όµως µία και σώθηκε δεν τους άφησε να κάνουν κακό. Την εποχή αυτή 1908 ή 1910 µ.χ περίπου βρίσκονταν στην περιοχή τρεις κλέφτες, ένας από αυτούς ήταν ο χωριανός µας Γεώργιος Χρυσοχόος. Είχαν καταντήσει γερή µάστιγα για τα γύρω χωριά χαρατσώνοντας και λεηλατώντας τους κατήγγελλαν στο (καρακόλι) σταθµό χωρ/κής στη Ροδιά. Ειδοποιήθηκαν τα χωριά Ροδοσίνιστα (Μέγαρο) Τσιράκι (Άγιος Κοσµάς) Μπίσιοβο (Κυπαρίσσι) Λούντζι (Καλλονή) Τρισκό (Τρίκορφο) Μεραλί (Χρυσαυγή) και οι (Ζαντερµάδες) χωροφύλακες τους κύκλωσαν, τους συνέλαβαν και τους σκότωσαν ΤΑ ΧΡΟΝΙΑ ΤΩΝ ΜΑΚΕ ΟΝΟΜΑΧΩΝ Στο χωριό ζούσε τα χρόνια του Μακεδονικού αγώνος, ένας ονόµατι Χύτας. Αυτός πρόδινε στο καρακόλι (Αστυνοµία Ροδιάς) στους τούρκους τις κινήσεις των ανταρτών. Ο µακεδονοµάχος Ν. Γκάρας τον συνέλαβε κρυφά, τον οδήγησε στην τοποθεσία (Λιτιβός) και τον έσφαξε ως προδότη. Άλλοι πάλι λένε πώς τον κρέµασε και µετά τον έκαψε. Η τοποθεσία που τιµωρήθηκε λέγεται «καψόλακκος του Χύτα». Ο ΚΑΠΕΤΑΝ ΛΙΤΣΑΣ Το 1906 έφτασε στο χωριό µας ο Καπετάν Λίτσας επικεφαλής εκατόν τριάντα ανδρών ανταρτών µακεδονοµάχων. Από κάθε γωνία της γης, κρητικοί µε βράκες και µακεδόνες µε µαύρες λερέ φουστανέλες. Ο καπετάν Λίτσας έπαιρνε διαταγές από τον Καπετάν Βάρδα. Στρατοπέδευσε στα ακρινά σπίτια του χωριού και κατέλυσε στο σπίτι του Θανάση Τόλιου. Την άλλη µέρα έψησαν δεκατρία αρνιά µε την βοήθεια του Νικολάου Παπαβασιλείου στην τοποθεσία «Τρεβελι αλώνι». Μετά τα µοιράσθηκαν εξ ίσου όλοι και αφού πλήρωσε ο ταµίας του στρατού έφυγαν.\n8 ΝΙΚ. ΓΚΑΡΑΣ - ΙΩΑΝΝΗΣ ΚΑΛΟΓΗΡΟΣ Ο Νικόλαος Γκάρας και ο Ιωάννης Καλόγηρος ήταν µακεδονοµάχοι. Ο Καλόγηρος ήταν αυτός που άρχισε την εισαγωγή όπλων από την απελευθερωµένη τότε Ελλάδα.Τα όπλα τα εισήγαγε κρυφά και τα αγόραζαν όλοι. Ήταν κοντά γράδες και τους χρειάζονταν να 'ναι οπλισµένοι για να µπορούν έτσι ν' αγωνισθούν πιο δραστικά για την απελευθέρωση των. Σ' ένα απ' αυτά τα ταξίδια ξεφόρτωσαν όπλα στο Γαµβρό του Στέργιου Σιώµου. Την άλλη µέρα θα τα µοίραζαν. µία λίρα είχε ένα όπλο µε εκατό φυσίγγια. Κάποιος όµως τους πρόδωσε και οι τούρκοι έστειλαν απόσπασµα από τριάντα άνδρες µε επικεφαλής ένα οµπάση (λοχία) να µπλοκάρει το χωριό. Ευτυχώς ο οµπάσης ήταν έλληνας εκτουρκισθείς από το χωριό Βατόλακο Γρεβενών και τον φώναζαν «Κούκο». Αυτός ειδοποίησε κρυφά τους κατοίκους να κρύψουν τα όπλα. Η Βασίλω Λάµπρου στην έρευνα δεν πρόλαβε να κρύψει τα φυσίγγια και τα έβαλε κάτω από τα φουστάνια της. Ο Κούκος την κατάλαβε και της είπε στ' αυτί να µη κουνηθεί και θα της πέσουν. Το απόσπασµα έπιασε το Στέργιο Σιώµο και άρχισε να τον κτυπά για να µαρτυρήσει που είχε τα όπλα. Ο κούκος όµως του είχε πει να µη βγάλει µιλιά. Όµως καθώς κτυπούσαν το Σιώµο οι γυναίκες µε µανία άρχισαν να πετροβολούν τους τούρκους. Οι τούρκοι αναγκάσθηκαν να απολύσουν τον Στέργιο Σιώµο. ιότι αλήθεια - ψέµατα λένε πως ο νόµος τους απαγόρευε να συλλαµβάνουν γυναίκες και έφυγαν άπρακτοι. Η ΑΠΕΛΕΥΘΕΡΩΣΗ Την απελευθέρωση την µάθαµε από το Κώστα Σβολιαντόπουλο και τον Γεράσιµο Τόλιο που στείλαµε στα Γρεβενά. Αυτοί επιστρέφοντας µας ανήγγειλαν το ευχάριστο γεγονός από µακριά µε αναρίθµητες τουφεκιές. Μετά µαζευτήκαµε όλοι στο Μεσοχώρι. Το τι έγινε δεν περιγράφεται. Τουφεκιές - Γλέντι, χορός. Την άλλη µέρα ήρθαν και είκοσι άνδρες στρατού. Οι κάτοικοι τους καταφιλούσαν κλαίγοντας από χαρά. Την επόµενη έγιναν και βαπτίσια. Ο λοχίας του στρατού βάπτισε το γιο του Χρήστου. Λάζου που είχε γεννηθεί την µέρα της απελευθέρωσης και τον ονόµασε Ελευθέριο προς τιµήν της Λευτεριάς που ανέτειλε στο χωριό µας. ΟΙ ΓΑΛΛΟΙ Το κατά τον Α' παγκόσµιο πόλεµο είχε έρθει στο Χωριό µας ένας λόχος από αραπάδες. Ήταν µισθοφόροι τον Γάλλων και είχαν φυλάκιο στου Παπατάτσιου, το νερόµυλο, στο ρέµα µεταξύ Μπίσοβο και Τσιρακίου. ιαταγή του ήταν τα βράδια τέλεια συσκότιση. Τυχαία σώθηκε ο Απόστολος Τόλιος και η γυναίκα του που το βράδυ εκείνο. Με δαδιά έψαχναν να βρουν τα χαµένα βόδια τους. ιερµηνέα οι Γάλλοι είχαν τον Βασίλη Τζάµο απ' το χωριό µας που συνετέλεσε να µη πάθει τίποτε το χωριό µας από τους Γάλλους. Θύµατα Μικρασιατική καταστροφής. Στο Μικρασιατικό αγώνα είχαµε τα παρακάτω θύµατα. 1) Νικόλαος Σβολιαντόπουλος. Σκοτώθηκε στην τελευταία µάχη στα υψώµατα της Προύσας.\n9 2) Παπαβασιλείου Ανδρέας. Πέθανε βαριά άρρωστος στην Πέργαµο της Μ. Ασίας. 3) Τζιαµπίρης Κώστας. Εξαφανίσθηκε στην οπισθοχώρηση της Άγκυρας. 4) Σβολιαντόπουλος Ευθύµιος. Έβγαλε το µάτι του. ΕΠΕΙΣΟ ΙΑ ΑΠΟ ΤΟ Ενθυµούµαι λέγει ο Αθανάσιος Τόλιος ότι όταν κάποτε ο στρατός έβαλε µε οβίδες από τον Πεντάλοφο το χωριό µας (δεδοµένου ότι εδώ ήταν οι αντάρτες) ένα βλήµα κτύπησε την γλυκόηχη καµπάνα της εκκλησίας µας και την αχρήστευσε. Κάνοντας οι Γερµανοί µία εκκαθάριση ήρθαν στο χωριό µας αφού διέλυσαν την ενάτη Μεραρχία στα βίλα -κάλτα της Πίνδου. Οι κάτοικοι κατέφυγαν στα δάση µε τις οικογένειες τους να κρυφτούν. Οι Γερµανοί πήραν ότι ζώα βρήκαν. Ανάµεσα σ' αυτά ήταν και ολόκληρο το κοπάδι του Νικολάου. Μπαζάκα. Τα πήγαν στις Κυδωνιές που ήταν η προσωρινή τους έδρα. Ο Νικόλαος Μπαζάκας πήγε να τους παρακαλέσει να τους δώσουν τουλάχιστον δέκα πρόβατα για να ζήσει µ' αυτά τη φαµελιά του. Στις Κυδωνιές όµως του έκαναν έρευνα και του βρήκαν στη τσέπη του µαλιότου (κάπα κοντή) ένα φυσίγγι. Αυτό ήταν αµέσως του έδεσαν µε' σχοινί γερά πίσω τα χέρια και µαζί µε έναν ακόµη από την Κορυφή, δύο Γερµανοί οπλοφόροι τους οδήγησαν προς το µέρος του χωριού για εκτέλεση. Ο Μπάρµπα Νικόλας λασκάρισε το σχοινί κάτω απ' το µαλιότο του. Ελευθέρωσε τα χέρια του και στην κατάλληλη στιγµή το έβαλε στα πόδια. Του ρίχνουν οι Γερµανοί, αλλά µόνο µία σφαίρα τον τρύπησε µε τραύµα διαµπερές στο χέρι. Έτσι γλίτωσε ο µπάρµπα Νικόλας που ζει και µας διηγείται ο ίδιος την ιστορία του. Τον άλλον τον σκότωσαν. Οι αντάρτες του δευτέρου γύρου είχαν επιστράτευση κοπέλες βιαίως. Ανάµεσα σ' αυτές ήταν και η Βικτόρια Ντόγκα η οποία απέδρασε οι αντάρτες ήρθαν εξοργισµένοι στο χωριό και για αντίποινα πήραν τη µητέρα της Φωτεινής για εκτέλεση. Την πήγαν συνοδεία στο Κυπαρίσσι. Το βράδυ έµειναν στο σπίτι κάποιου και την εποµένη θα την πήγαιναν στο Ανταρτοδικείο. Το βραδύ ο σκοπός κοιµήθηκε και αυτή αποφασίζει. Πηδά από το παράθυρο 4 µέτρα ύψος χωρίς να πάθει τίποτε. Περνά αθόρυβα τα στενά δροµάκια. Έρχεται στα σύνορα Αγίου Κοσµά και από εκεί ολονυκτίς πήγε στην Κορυφή όχι από το δρόµο αλλά από τα δάση να µη την συναντήσει κανείς. Στην Κορυφή ήταν διλοχία στρατού έτσι εκεί ήταν ασφαλισµένη. Κάποτε οι αντάρτες µαζέψανε γυναίκες πολλές για να θερίσουν σιτάρια υτικά από το χωριό µας. «θα του βάλουν σ' αποθήκες έλεγε «να το 'χουν για τον αγώνα». Ανάµεσα στις γυναίκες ήταν και η Σταυρούλα Μελιτσάκου, την οποία οι αντάρτες εξετέλεσαν εν ψυχρώ. Στο συνοικισµό Εκκλησίες το 1945 ηµέρα του Αγίου ηµητρίου οι αδελφοί Αδ. Γιωργολαίοι, δεξιοί αντάρτες µεταµφιεσµένοι σκότωσαν εν ψυχρώ τον Ευάγγελον Γαβριήλ,. Στούπα, 18 ετών και δύο ακόµη άτοµα, παιδιά 17 χρονών, Γιάννη Καλόγηρο και Λάµπρο Κολέτσο. Κατά το πρώτο ανταρτικό συνελήφθηκαν από την πολιτοφυλακή (αστυνοµία του ΕΛΛΑΣ) σαν υπαίτιοι κλοπής και εδάρθησαν ανηλεώς οι Αθανάσιος Λάζος, Οδυσσεύς Λάζος, Ανδρέας Μπαζάκας, Νικόλαος Μπαζάκας, Σεραφείµ Νατσιόπουλος.\n10 Τελικά αποδείχθηκε ότι δεν έκαµαν καµιά κλοπή. Οι Γερµανοί στα σύνορα του χωριού µας µε τις κυδωνιές εξετέλεσαν τον παπαδάσκαλο Τότσκα Αθανάσιο. Θύµατα Γερµανών: 1) Γεώργιος Γερ. Τόλιος. Σκοτώθηκε στη θέση Νταούλι Βερµίου, από τους Γερµανούς. 2) Σεραφείµ Νατσιόπουλος σκοτώθηκε στο ύψωµα Καραντίζ Κοζάνης από τους Γερµανούς. 3) Στέργιος Τζήµος, σκοτώθηκε στην εκκαθάριση στην τοποθεσία Βίλα-Κάλτα από τους Γερµανούς. 4) Αρετή Μιλτσάκου. Οκτάχρονο κοριτσάκι. Σκοτώθηκε από νάρκη στην τοποθεσία Αγία Τριάδα. 5) Ευγενία. Μπαζάκα 17 ετών, Πολυξένη Κυράτσου 18ετών, επιστρατεύθηκαν βιαίως και σκοτώθηκαν. 6) Λάζαρος Λάζος και Λουκάς Τόλιος. Σκοτώθηκαν στα Ζαγόρια από τους Γερµανούς. 7) Η Βαγγέλαινα Γαβριήλ και η κόρη της 18 ετών Ευδοκία στην τοποθεσία Λιντιβός από πολυβολισµό αεροπλάνων. Αυτά και ίσως και µερικά άλλα είναι τα θύµατα που όλοι µας θυµούµαστε, γιατί όλοι µας γίναµε αδέλφια τις δύσκολες εκείνες στιγµές. Τώρα αν δε θέλει να δει ο ένας τον άλλον τι να γίνει. α) Το εξωκλήσι «Άγιος Αθανάσιος». Είναι ένας µικρός ναός που βρίσκεται τριακόσια µέτρα νότια της µεγάλης οµωνύµου εκκλησίας ρυθµού Βασιλικής. Μπαίνοντας µέσα αισθάνεσαι κάτι σαν δέος κάτι σαν οραµατισµό στα δύσκολα εκείνα χρόνια της τουρκοκρατίας, παπαδάσκαλο, κλεφτόπουλα, οκτώηχο κ.λ.π. Έχει ηλικία 600 και πλέον χρόνια. Συγκεκριµένα αναφέρεται πως ήταν εξωκλήσι την εποχή που το χωριό ονοµαζόταν «Μελιδόνστα». Το τέµπλο είναι τελείως φθαρµένο, γι' αυτό η αγιογράφηση έγινε εκ νέου στο Ιερό όµως έχεις να θαυµάσεις τις αριστουργηµατικές εικόνες ηλικίας όση και ο ν αός. Η αγιογράφηση µε την εις θόλου αποτύπωση της Αποκαθήλωσης του Κ.Η.Ι.Χ. Πάνω είναι ο Άγιος Παρµένας δίπλα ο Άγιος Στέφανος. Ακολουθεί η Πλατυτέρα πάνω από την οποία είναι ζωγραφισµένοι οι Αρχάγγελοι και δίπλα τους τα σύµβολα Α.Γ λ ι ΟΝ. Κατόπιν η αγιογράφηση των Μεγάλων Πατέρων της εκκλησίας. Οι εικόνες προκαλούν θαυµασµό και έκπληξη και κοσµούν τον ζωγράφο µε απαράµιλλον φαντασίαν και εκπληκτική δεξιοτεχνία. Η αυστηρότητα στην εκφραστικότητα των Προσώπων. Ο πόνος και Θεϊκή µελαγχολία που χρειάζεται, προσδίδουν κάτι το αριστουργηµατικό. Η φυσικότητα και η απλότητα των χρωµάτων (καθ' ότι αυτά καθ' αυτά τα χρώµατα είναι φυσικά) προσθέτουν κάτι επί πλέον, στην αξία των. Άξιο να τονισθεί και η\n11 αρχαιολογική των αξία, προερχοµένη από την ηλικία των. Ιδιαίτερη εντύπωση προκαλούν: 1) Η αποκαθήλωση του Κ.Η.Ι.Χ. όπου η αναπαράσταση του Θείου προσώπου είναι αριστουργηµατική και 2) Η Πλατυτέρα. Εδώ βρισκόταν και η θαυµατουργή εικόνα του "Αγίου Αθανασίου την οποία προσπαθούσαν να µεταφέρουν από τον µικρό ναό στον µεγάλο αλλά την άλλη µέρα η εικόνα βρισκόταν ξανά στην θέση της. Το δυσάρεστο στο εξωκλήσι είναι ότι οι κόγχες των µατιών των εικόνων έχουν αποξεθεί πιθανώς από τους τούρκους. Μερικοί όµως από τους γεροντότερους ανάφεραν και άλλο λόγο ότι έχουν αποξεθεί από τις τότε κακές γερόντισσες για µαγικού λόγους. β) Ο Ναός «Άγιος Αθανάσιος» Ο µεγάλος ναός του χωριού, ρυθµού Βασιλικής, κτίσθηκε το 1745 µ.χ πάνω στο ναό ίδιου ρυθµού. Κατ' άλλους ο παλαιότερος ναός ήταν υπόγειος. Ανακαινίσθηκε εκ νέου το 1940 έως 1950 και τώρα µπορούµε να πούµε πως βρίσκεται σε καλή κατάσταση. Τίποτε όπως στο εσωτερικό δεν υπάρχει από τον παλιό ναό. Υπάρχουν όµως στα αρχεία βιβλία τυπωµένα το 1740 µ.χ τα βιβλία αυτά είναι οκτώηχοι, Ευαγγέλια, παρακλητικά και άλλα. Η γραφή τους είναι δυσανάγνωστη για τους σηµερινούς ιερείς. Στον περίβολο του ναού είναι και η πλατεία του χωριού που δέχεται κόσµο πολύ σε χαρές και σε λύπες. Εδώ στην πλατεία παλιά πριν κτισθεί ο ναός υπήρχε και µία λιµνούλα στην οποία ερχόταν το δείλι τα άφθονα τότε γελάδια και πίνανε νερό. Ανατολικά και πολύ κοντά στο ιερό υπάρχει ένας µεγάλος τσέρος διαµέτρου 2 µέτρων και ηλικίας εκατοντάδων ετών. γ) το εξωκλήσι «Αγία Παρασκευή» Είναι ένα µικρό εκκλησάκι που βρίσκεται στα βόρεια του χωριού. Προκαλεί στον επισκέπτη ένα αλλόκοτο συναίσθηµα κάτι σαν δέος σαν φόβο και κάποιο φτερούγισµα της φαντασίας στα δύσκολα και σκληρά εκείνα χρόνια της τουρκοκρατίας. Εδώ άγνωστοι πριν λίγα χρόνια έσκαψαν το εσωτερικό και βρήκαν θησαυρό. δ) Το εξωκλήσι «Άγιος Νικόλαος» Είναι µικρό και µοιάζει µε το εξωκλήσι της Αγίας Παρασκευής. ε) Το εξωκλήσι «Άγιος Κοσµάς» Κτίσθηκε το 1967 µ.χ. Κατόπιν ενεργειών του Μητροπολίτου Καντιώτη προς τιµήν του Ισαποστόλου Αγίου Κοσµά. Είναι ρυθµού Βυζαντινού και βρίσκεται στην είσοδο του χωριού. Εδώ φυλάσσεται ο σιδερένιος Σταυρός του Αγίου Κοσµά.. στ) Το εξωκλήσι «Άγιος Ιωάννης» Κτίσθηκε το 1972 από τους αδελφούς Λάζου, που έχουν τον Κυλινδρόµυλο στα Γρεβενά. Είναι ρυθµού Βασιλικής και βρίσκεται στο νεκροταφείο του χωριού. Εκκλησιαστική επιτήρηση\n12 Το χωριό µας ανήκει από παλιά στη Μητρόπολη Σιατίστης. Ενώ ο συνοικισµός που βρίσκεται µισό χιλιόµετρο νότια του χωριού µας στην Μητρόπολη Γρεβενών. Τούτο συµβαίνει καθώς ισχυρίζονται οι γεροντότεροι διότι στον Άγιο Κοσµά ερχόταν ο επίσκοπος Σιατίστης και στις Εκκλησιές ο επίσκοπος Γρεβενών και αντάµωναν στο χωριό µας δια να ρυθµίσουν θέµατα σχετικά µε την θρησκεία και την παιδεία και γιατί όχι και για τον κλεφτοπόλεµο ενάντια στους Τούρκους. ΤΟΠΟΘΕΣΙΑ ΠΑΛΙΟΜΑΝΑΣΤΕΡΟ Ανατολικά του σηµερινού νεκροταφείου και σε απόσταση 200 µέτρα, υπάρχει ένας φυσικός τεπές ύψωµα στρογγυλό. Εδώ υπάρχουν κοµµάτια κεραµιδιών ογγίδια σκουριά και κοµµάτια από κατεργασµένο σίδηρο. «Παλιά εδώ ήταν µοναστήρι» διηγούνται οι περισσότεροι από τους γεροντότερους. Στη γύρω περιοχή µέχρι το σηµερινό νεκροταφείο υπάρχουν πολλοί τάφοι. Οι τάφοι αυτοί προκαλούν έκπληξη µε τα µακριά και γερά κόκαλά τους. Το Σχολείο Παλιά το Σχολείο µας ήταν στη θέση που σήµερα είναι το ηρώο. Ήταν µονοθέσιο και αριθµούσε συνολικά 90 και πλέον µαθητές. Στο σχολείο αυτό πηγαίναµε τις τέσσερες πρώτες τάξεις. στις δύο ανώτερες τάξεις πηγαίναµε σ' άλλο σχολείο µε πιο σπουδαγµένο δάσκαλο στις Κυδωνιές (Βαντσκό). Στο χωριό αυτό σώζεται ακόµη το παλιό σχολείο. Κατά το το σχολείο γκρεµίσθηκε. Κάναµε µάθηµα στο σπίτι της Ασπασίας. Κατά το 1937 στην τοποθεσία που είναι σήµερα το σχολείο κτίσθηκε άλλο µε δύο αίθουσες, το 1944 οι Γερµανοί εκδικούµενοι το θάνατο ενός Γερµανού το βοµβάρδισαν και το έκαψαν, για να κτισθεί στη θέση του το σηµερινό µονοθέσιο µε την ενέργεια του τότε προέδρου. Σβολιαντόπουλου. Σήµερα το σχολείο µας έχει µεγάλο γήπεδο και αριθµεί τους 14 µαθητές. ΠΗΓΕΣ - ΞΩΝΕΡΙΑ Στο χωριό µας υπάρχουν δύο βρύσες και καλό πόσιµο νερό. µία στην τοποθεσία Σκαφίδα και λέγεται τρανό πηγάδι. Με σωλήνες από την πηγή το νερό το φέρνουν στο Μεσοχώρι (στο µέσον του χωριού). Η άλλη βρύση βρίσκεται στην τοποθεσία Αµπέλια, σ' αυτή έχει γίνει πρόχειρη καλλιέργεια. Έτσι στερεύει νωρίς και α 9γά αναβλύζει. Βέβαια υπάρχουν και άλλες βρύσες και πηγές όπως στην τοποθεσία Λεπτοκαριά «Μέγας» κ.λ.π αλλά είναι µακριά από το χωριό, απ' αυτές µόνο η βρύση Μέγα έχει όλο το χρόνο νερό. Έξω από το χωριό και σε (ορισµένες τοποθεσίες αναβλύζουν χειµώνα καλοκαίρι κάτι νερά που αναδίζουν µία δυσάρεστη µυρωδιά. Σε πολλές περιπτώσεις η µυρωδιά του προδίνει την εµφάνιση στην σύσταση του µεγάλης ποσότητας θείου και άλλων συστατικών ίσως ιαµατικών. Σπάνια τα νερά αυτά είναι καθαρά. Τέτοια νερά υπάρχουν στις τοποθεσίες «χαρτολάκκος» «Μικρή δέση» και στο «Κούφαλο». Τα νερά αυτά τα λέµε ξωνέρια επειδή βρίσκονται έξω από το χωριό. Τα γνωρίζουµε όλοι και τους δίνουµε θαυµατουργικές ικανότητες. Όταν κάποιος\n13 αρρωστήσει χωρίς λόγο τάζει κάτι στα νερά ένας της οικογένειας και νύκτα πηγαίνει σ' αυτά έχοντας και το τάξιµο. Συνήθως τα ταξίµατα είναι κουταλοπίρουνα, χρήµατα, βασιλικού κλωνάρια, ακόµη και χρυσαφικά. Γεµίζει µία µπουκάλα νερό, και επιστρέφει. Στην διαδροµή το στόµα το έχει «ραµµένο». εν µιλά οποιονδήποτε και αν συνάντηση στο δρόµο αν µιλήσει το νερό χάνει τις ικανότητες και ο κόπος του πήγε χαµένος. για να το αποφυγή αυτό πηγαίνει τα µεσάνυχτα τότε που Ι όλοι κοιµούνται. Αν επισκεφθείς τα νερά θα δεις κάτω! άφθονα κουταλοπίρουνα, χρήµατα, κλωνάρια βασιλικού! ακόµη και χρυσαφικά. Τα ταξίµατα κανείς δεν τολµά να τα] πάρει γιατί θα του συµβεί µεγάλο κακό. Όταν επιστρέφεις µε την µπουκάλα γεµάτη νερό αν βάζοντας το αυτί σου στο στόµιο της µπουκάλας, ακούσης τραγούδια µέσα από το νερό τότε ο ασθενής σου θα γίνει καλά. Πάρα πολλοί είναι αυτοί που λένε πως άκουσαν οµιλίες και τραγούδια µέσα από το νερό. Με το νερό αυτό αλείφουν και σταυρώνουν τον άρρωστο τρεις µέρες συνέχεια από τρεις φορές την ηµέρα. Πολλοί αναφέρουν πως έχουν γίνει] καλά απ' αυτά τα νερά. Υπάρχουν και µερικοί που τα ξωνέρια τα λένε αγιονέρια. ΦΗΜΙΣΜΕΝΟΙ ΤΕΧΝΙΤΕΣ Το χωριό µας φηµιζόταν το για τους καλύτερους οικοδόµους τεχνίτες. Τα έργα των προξενούν ακόµη και σήµερα θαυµασµό και έκπληξη. Ανάµεσα σ' αυτούς πρέπει να ξεχωρίσουµε το Γεώργιο Βράγγα και τον Γεώργιο Μεσίκα Έργα του Γεωργίου Βράγγα είναι: Οι εκκλησιές Λούβρης Βοΐου, Κορυφής και Κονάτσι Ελασσόνας. Τα καµπαναριά των εκκλησιών Κυπαρισσιού και ασυλίου προπύλαια σχολείων και άλλα. Ο Γεώργιος Βράγγας είχε το χάρισµα και την επιδεξιότητα να χαράσσει πάνω σε πέτρες διάφορα σχέδια και σχήµατα, διαφορά ζώα και πτηνά µε λεπτοµέρεια και παραστατικότητα, Επίσης µε τη σµίλη τον έπαιρνε την ακατέργαστη και δυσκοπελέκετη πέτρα και την µεταµόρφωνε σε κάτι το έµψυχο. Μεγάλης αξίας θεωρείται το αυτοσχέδιο πέτρινο λιοντάρι που έσπασε αλλά σώζεται ακόµη στο Κυπαρίσσι. Αν ο Βράγγας εργάζονταν πάνω στο µάρµαρο θα' ταν άφταστος. Πάντως ήταν απονήρευτος άνθρωπος και εργάζονταν για ένα κοµµάτι ψωµί. Έξυπνος δραστήριος και επιδέξιος ο εργολάβος Γεώργιος Μεσίκας. Έργα του είναι το οικοτροφείο του Γυµνασίου Τσοτυλίου. Η εκκλησιά Κυδωνιών η εκκλησία του συνοικισµού και πολλά σχολεία του νοµού Γρεβενών. Σαν πρόεδρος στο χωριό την εποχή πολλά προσέφερε ο Σεραφείµ Νατσιόπουλος. εν υπήρχε εξυπνότερος άνδρας στην γύρω περιοχή λένε οι µεγαλύτεροι. Κατόπιν ενεργειών του η κοινότητα πήρε την θέση Ανήλιο. Πολλά επίσης προσέφερε και η προεδρίνα Ευδοξία Μπαζάκα. ΤΟ ΚΑΨΑΛΙΣΜΑ (Η Αναχώρηση ) ΤΩΝ ΜΑΣΤΟΡΩΝ Οι µαστόροι παλιά έφευγαν από το χωριό οµάδες - οµάδες µε τα ζά τους. Όλοι οι χωριανοί τους ξεπροβόδιζαν µέχρι το εκκλησάκι Αγία Τριάδα. Εκεί υπήρχε και ένα µεγάλο δέντρο, το «κλαψόδεντρο». Οι γυναίκες των ξενιτεµένων επιστρέφοντας έκοβαν κλαριά και τα µπήγανε\n14 µπροστά στις αυλόπορτες και στις πόρτες. Γιατί έτσι ήταν καλά γι αυτούς που έφευγαν. Όταν κάποιος θα 'φευγε για τα ξένα, το βράδυ µαζεύονταν όλοι οι συγγενείς µε µπουγάτσες (καλοζυµωµένα ψωµιά), στρώνανε όλοι µαζί τραπέζι στο πατρικό και ακολουθούσε γλέντι. Την άλλη µέρα αυτός που θα' φεύγε, αφού έκανε το σταυρό του στο εικονοστάσι του σπιτιού, φιλούσε το χέρι του πατέρα και της µάνας και ξεκινούσε. Όλοι οι Χωριανοί τον ξεπροβόδιζαν. Τους χαιρετούσε έναν έναν όλους. ΤΑ ΜΑΣΤΟΡΙΚΑ Οι µάστοροι (κτίστες) για να συνεννοούνται χωρίς να το καταλαβαίνουν τ' αφεντικά τους µιλούσαν µια άλλη γλώσσα τα µαστορικά. Θρυλείται ότι η διάλεκτος αυτή έχει την καταγωγή της πολύ παλιά. Από την εποχή του σοφού Σολόµωντα την µιλούσαν κάπως διαφορετικά ασφαλώς, οι κτίστες του ναού του Σολοµώντα για να µπορούν να συνεννοηθούν χωρίς να το καταλαβαίνει ο αυτοκράτορας που διαρκώς ήταν πάνω από τα κεφάλια τους. Έτσι αναφέρεται στο θρύλο πως δηµιουργήθηκαν τα µαστόρικα και που µ' αυτά συνεννοούνται ακόµη και σήµερα οι µάστοροι. Παρακάτω µερικές από τις λέξεις που χρησιµοποιούν: µάνο = ψωµί, οξιά = νερό, τσέτσο = κρέας, µοχός = άνδρας, µοχούσες = γυναίκες, αγγίδες = τα κορίτσια τραχάλα = η εργασία, κούφιος = το σπίτι, δικρανάς = ο δάσκαλος, κούρκουλας = ο παπάς και µια πρόταση: Θα µας πραχαλισ' η αγγίδα ζούµπινα= θα µας φτιάξει η κοπέλα πίτα. ΚΥΡΑΤΖΗ ΕΣ Οι Κυρατζήδες ήταν οι καραβανιάριδες οι οποίοι άλογα και µουλάρια διέσχιζαν.όλη την Βαλκανική Χερσόνήσο. Ακολουθούσαν ειδικά το δρόµο: ουράτσο-ιωάννινα - Θεσσαλονίκη - Κωνσταντινούπολη. Αυτοί έκαναν και το\_ ταχυδρόµο στο χωριό µας στα χρόνια της τουρκοκρατίας Γιατί πολλοί από µας εργάζονταν τότε στην Πόλη, όπως ( Γ. Μελτσάκος, Χ. Κουτσονίκος, Κουµπούρας, Χριστόδουλος Τόλιος, Παναγιώτης Κουτσονίκος και άλλοι. Οι κυρατζήδες ήταν κάτι σαν πλανόδιοι, έµποροι, ήτα έξυπνοι, γενναίο, επιδέξιοι, διπλωµάτες και ήξεραν να ιππεύουν. Οι περισσότεροι πλούτισαν. Το χωριό Περιβόλι το νοµού Γρεβενών καυχιέται για τους καλούς κυρατζήδες ανάµεσα σ' αυτούς ο πιο φηµισµένος ήταν ο αρχικυρατζής Γκόνκος Μίσις. Φυσικά όταν στέλναµε µε τους κυρατζήδες ή όταν µας έφερναν γραφή τους δίναµε και παράδες χρήµατα. Σχεδόν πάντα είχαν δικαιοδοσία από τους δικούς µας που εργάζονταν στην πόλη να µας δανείσουν και χρήµατα. Μας υποχρέωναν όµως να υπογράψουµε ένα χαρτί µε βούλα (σφραγίδα). Επειδή οι περισσότερες\n15 γυναίκες δεν ξέρανε γραφή στα χαρτιά υπήρχε και η φράση «Αντί υπογραφής ιδού ο δάκτυλος µου» και τύπωναν το δάκτυλο µας. Τα χαρτιά αυτά τα λέγανε οµόλογα και τα χρήµατα που παίρνανε πόλσα. Τα χρήµατα τα έπαιρναν από τους δικούς µας όταν πήγαιναν στην Πόλη δείχνοντας τα οµόλογα. Ιδιωµατισµοί - Λέξεις Ξένες 8) Μπούκλα και φτσέλα= ξύλινα δοχεία χρήσιµα για τη µεταφορά νερού. 9) Τσότρα = πιο επίσηµο ξύλινο δοχείο που χρησιµοποιούσαν να βάζουν κρασί και να καλούν του ντόπιους και τους ξένους στις χαρές. 10) Πόντζια= πήλινο ταψί το κατασκεύαζαν από κόκκινο χώµα και το ζύµωναν αφού πρόσθεταν κόπρανα βοδιών και γιδόµαλλο. Τη χρησιµοποιούσαν για να ψήνουν τις µπουγάτσες και τις λαγγίτες. 11) Τσκάλι = πήλινο δοχείο κατασκευασµένο όπως και η πόντζια. 12) Λαένι = πήλινο δοχείο, το χρησιµοποιούσαν να βάζουν και να διατηρούν τα τουρσιά κυρίως από λάχανο. 13) Ψάθα την έστρωναν κάτω και κάθονταν γύρω γύρω από ένα χαµηλό τραινέλι και έτρωγαν και κοιµώντουσαν. 14) Μισούρες= τα πήλινα παλιά πιάτα. 15) Τέντσερ= η κατσαρόλα. 16) Τσάσκα= η κούπα 17) Ξυλάλετρο = Ξύλινο αλέτρι κατασκευασµένο από τους ίδιους τους χωρικούς. Μ' αυτό οργώνουν τα χωράφια τους. 18) ικέλι = έχει δυό προεξοχές και χρησιµεύει για να σκάβουν αµπέλια και κήπους. 19) Μπέλι = Γεωργικό εργαλείο. Είδος φτιαριού που σκάβουν. 20) Καρπολόϊ = Γεωργικό εργαλείο που τους χρησίµευε να εξανεµίζουν το σιτάρι και τα άλλα δηµητριακα.αλλα και τώρα τους χρησιµεύει γιατί το αλώνισµα των σιταριών γίνεται µε άλογα ακόµη και σήµερα. Μόλις τελειώσει ο θέρος αλείφουν µέ λάσπη από χώµα και κόπρανα βοδιών το αλώνι Μπήζουν ένα ξύλο γερά στη µέση κουβαλούν µετά τα δεµάτια του σιταριού και το αλώνισµα αρχίζει. 21) Σύνεργα = Όλα µαζί τα γεωργικά εργαλεία. 22) Γιαµάκ = Χάλκινο µικροδοχείο σ' αυτό έβαζαν τροφές για τα βρέφη. 23) Μαλιότο = κοντή µάλλινη κάπα. 24) Ταγάρ = ξύλινο ελαφρό δοχείο µετρούσαν τα σιτάρια, χωρούσε οκάδες. 25) Ζαβόρτσια = Η εξώπορτα ή η πόρτα η ξύλινη ενός παγκσέ (κήπου). 26) Μαγειριά = Η κουζίνα.\n16 27) Κατόϊ = Όλα τα παλιά τα σπίτια έχουν απαραιτήτως κατόι,εκεί διατηρούσαν τα τυριά και τα βούτυρα. 28) Αχούρ = Το µέρος που έβαζαν τον χειµώνα τα ζώα. 29) Μαντρότο = Ο πέτρινος περίβολος που έχουν απαραίτητα όλα τα σπίτια. Για να µήν µπορεί να µπει το χειµώνα ο λύκος και να µην φαίνωνται τα ζώα, απ' έξω και µατιάζονται. 30) Κλαδαριές = θυµωνιές από κλαρί για να τρώνε το χειµώνα τα ζώα. 31) Ντραγκάλα = Μακρύ ξύλο για να δένουν τα κλαρί όταν η κλαδαριά είναι ψηλή. 32) Λέλεκας = ρεπάνι µε µακρυά λαβή. 33) Παλαµαριά = χρησιµεύει στον θερισµό. Βάζουν τις οπές στα δάκτυλα του αριστερού χεριού και µαζεύουν την χεριά. 34) Φεγγίτης = τρίποδας που στην κορυφή του βάζα ν δαδιά και φώτιζε τότε που δεν υπήρχε πετρέλαιο και το λάδι ήταν δυσεύρετο. 35) Οντάς = το καλύτερο δωµάτιο του σπιτιού. Βρίσκονταν στο πάνω πάτωµα. 36) Σουµαλνάει = κάνει θόρυβο. 37) Μπακαλνάει = Μπουσουλάει. 38) Κουρί = δάσος πυκνό µε πανύψηλα δέντρα. 39) Κολτιµέρι = σίδερο γυριστό που αµπαρώνει (ασφαλίζει) από µέσα την εξώπορτα. 40) Να ντεκνήσετε = Να σηµώσετε. Να δώσετε παράδες αν θέλετε να σας πω κάτι. 41) Τα ίτσια = είδος λουλουδιών που ανθίζουν τον Απρίλη, είναι τουφωτά και έχουν διάφορα χρώµατα τα πηγαίνουν στον επιτάφιο. 42) Κόχη = Η γωνία του τζακιού, εκεί κάθονται τα γερόντια και σε γάµο και σε γιορτή. Βάζουν τους επισήµους. 43) Αναβατό = είδος τυριού. εν είναι στερεό µοιάζει µε φρέσκη µηζύθρα, αλλά έχει διαφορετική γεύση αλλιώς λέγεται και καλό τυρί. 44) Ούρδα = Η µηζύθρα. 45) Μπάτζιος = είδος τυριού. Είναι ξηρό και πολύ αλατισµένο, τηγανιτός τραβάει µπόλικο κρασί. 46) Σαρµάντσα = κούνια ξύλινη µωρού. 47) Παράδες = τα χρήµατα. 48) Τζιτζιβές = το µπρίκι που φτιάχνουν καφέ. 49) Κάκτες = καρύδια. 50) Καφάλιασµα= Η αναχώρηση, το φευγιό.\n17 51) Καµόδεντρο= Σηµαδιακό δέντρο κάπου στην Αγία Τριάδα κοντά στο δρόµο που πηγαίνει στα Γρεβενά. Μέχρι εκεί προβάδιζαν αυτούς που ξενητευόταν.κάθονταν κάτω από το δένδρο και έκλαιγαν για τον αποχωρισµό, εκεί έλεγαν και τραγούδια της ξενιτιάς. 52) Πόλσα = Προκαταβολή χρηµάτων. Την προκαταβολή αυτήν την έπαιρναν οι γυναίκες αυτών που δούλευαν στην πόλη από τους Κυρατζήδες. 53) Πισνίκ = το τελευταίο καρβέλι(φάγαµε και το πισνίκ) το τελευταίο καρβέλι. 54) Φλέγκα = Μιά φέτα ψωµί. 55) Κουνίνια = δέρµατα ζώων.ελάτε να κολατσίσουµε = κολατσιό. 56) Κόσα = πλεξούδα Πλήκος = ο χαρτοφάκελος. 57) Τσιράκι = Ο µαθητευόµενος, ο υπάλληλος το ξιφλίπ. Από την λέξη αυτή πήρε το όνοµα το χωριό µας παλιά. Μιας ] και είχαν µείνει µόνο ένδεκα οικογένειες και εξαρτώνται από τα γύρω χ<οριά ή επειδή ήταν τσιφλίκι του Οµέρ Μπέη. 58) Αυτός που έκανε κουµάντο στην χαρά Μπράτιµος ή βλάµης. 59) Μπνάρι = πηγάδι. 60) Βλάι στούρα = Σφραγίδα που σφράγιζαν τις λειτουργειές. 61) Φουρλέτσκο = Βουρτσόξυλο µ' αυτό χτυπούν µέσα σε ξύλινο λαένι το γάλα και βγάζουν το βούτυρο. 62) Γκιλπίρι = Ξυθάλι. Μ'αυτό µαζεύουν τα κάρβουνα από τον φούρνο για να ρίξουν τα καρβέλια. 63) Κόσιες = τα έντερα των ζώων. 64) Φουκάλ = Η σκούπα. 65) Ποδάριτκα = τα µαστορικά. Οι µάστορες (κτίστες) για. να συνενοούνται είχαν δική τους διάλεκτο.\n18 ΜΕΡΟΣ ΕΥΤΕΡΟ ΛΑΟΓΡΑΦΙΚΑ ΗΘΗ ΚΑΙ ΕΘΙΜΑ Στη συνέχεια θ' ασχοληθώ µε τις συνήθειες του χωριού στη γέννηση στη Βάπτιση στον αρραβώνα στο γάµο και στο θάνατο. Οι συνήθειες αυτές στους νεώτερους έχουν ξεφτίσει µε αποτέλεσµα να αποµακρύνεται όλο και περισσότερο ο άνθρωπος από τόν άνθρωπο. Α. Η ΓΕΝΝΗΣΗ 1. Η εγκυµοσύνη. Η εγκυµοσύνη είναι η πιό δύσκολη περίοδος της γυναίκας. Βρίσκεται «µε τόνα πόδι στο λάκκο» και όλοι της εύχονται «καλή λευτεριά». Την προσέχουν πολύ άνδρας και πεθερικά. Η αποβολή όταν η εγκυµοσύνη της βρίσκεται σε ζυγό α ριθµό µηνών θεωρείται θάνατος. Όταν η έγκυος µπη στο Μ ηνα της τότε την προσέχουν όλοι τους περισσότερο. Ετοιµάζουν τα σπάργανα και τις φασκιές. Η φασκιά µε δύο χρώµατα µαύρο και άσπρο. Χρησιµοποιούν αυτά τα χρώµατα για να µη καλοκαρδίσουν τον Χριστό ούτε τον διάβολο. 2. Ο τοκετός Μόλις άρχιζαν οι πόνοι αµέσως η πεθερά ή ο άνδρας ή κάποια γειτόνισσα έτρεχαν να ειδοποιήσουν την παπαδιά την Πανάγιω και τη έσπω που θα βοηθούσαν πολύ στη γέννα. Μόλις γεννιόταν το παιδί του έδεναν τον αφαλό (αφαλόκοβαν) µε καρούλι (κλωστή λεπτή) και του έρριχναν άλας σ' όλο το σώµα για να γίνη γερό. Ύστερα άπλυτο καθώς ήταν το φάσκιωναν και τον τύλιγαν µε µιά φασκιά πλεκτή µε δύο χρώµατα άσπρο και µαύρο και που στην άκρη είχε ένα φλουρί. Ακολουθούσαν οι ευχές «Να ζήση» «Και σε άλλα µε γεια», «µε κόρη». 3. Μοίρες Μετά τρείς µέρες έρχονται οι µοίρες στη σαρµάνιτσα (κούνια) του µωρού και του δίνουν τις χάρες. Για να τις υποδεχθή του βάζουν ένα στέµµα στο κεφάλι. Το στέµµα γίνεται από µιά µαύρη κορδέλλα, πάνω στην οποία τοποθετούν τρία χρυσαφικά. Το ίδιο βράδυ η µητέρα πλύνεται και αλλάζει. 4. Το λούσιµο - το πλύσιµο των ρούχων Το µωρό το πλένουν µετά από οκτώ µέρες σ' όλο του τ^ σώµα. Προσέχουν πού θα χύσουν το νερό. Το χύνουν σε µέ ρος πούναι αδύνατον να πατήσει ανθρώπινο πόδι. Τα ρου χαλάκια του µωρού τα πλένουν καθαρά. Τα απλώνουν κα προσέχουν να µη βασιλέψουν. Πρέπει δηλαδή να τα µάσου 1 πριν από τη δύση του ήλιου. 5. Οι προφυλάξεις της λεχώνας. Η λεχώνα έπρεπε τρείς µέρες να µείνη άπλυτη κι ανάλαγη. Πλυνοταν µόνο και άλλαζε το βράδυ που θα επισκεπτόταν οι µοίρες το µωρό. Όταν δεν είχε γάλα έρχονταν µιά άλλη γυναίκα που τύχαινε να θηλάζη εκείνη την εποχή και θήλαζε το βρέφος. Αυτή λεγόταν παραµάνα.\n19 Η λεχώνα σαράντα µέρες έπρεπε να µείνει κλεισµένη στο σπίτι όχι όµως µόνη της. Στη περίπτωση που θάµενε µόνη της θα της έβαζαν στο δωµάτιο µιά σκούπα για συντροφιά. Κάτω από το προσκέφαλο της τοποθετούν «τ' αρµενία» δηλαδή χαµοµήλι, που το µαζεύουν στα γενέθλια του Ιίοάννου του Προδρόµου και θυµίαµα. Η λεχώνα για να µη φέρη απότοµα γάλα δεν έτρωγε κρέας. Για να έρθη φυσιολογικά το γάλα της έδιναν κρεµµύδι και ψωµί. Εάν συναντηθούν δύο ασαράντιστες για να τους ζήσουν τα µωρά πρέπει να αλλάξουν σηµάδια (δακτυλίδια ή καλτσοδέτες). Τα σηµάδια θα τα κρατήσουν έως ότου διαβαστούν. Η λεχώνα δεν πρέπει να µιλάη πολύ. Κάθε βράδυ πριν κοιµηθή θυµιατίζει γύροο στο δοψάτιο. εν επιτρέπονται στην περίοδο αυτήν οι επισκέψεις. Οι επισκέψεις γίνονται µόνο τη µέρα. Η γυναίκα που επισκέπτεται για πρώτη φορά το σπίτι της λεχώνας της φέρνει µπουγάτσα (καλοζυµωµένο ψωµί) λαγγίτες ρύζι και µερικές φορές κότα και κρασί. Όταν πιά σαραντήση θ' ασπρίση το σπίτι, θα πλυθή κι θ' αλλάξη. Όταν σηµάνη εσπερινός µε µιά γειτόνισα που κρατά το βρέφος πηγαίνει στην εκκλησία. Μετά την ευλογία γυρίζει στο σπίτι ακούγοντας στο δρόµο τις ευχές των άλλων γυναικών και η ζωή συνεχίζεται όπως πριν. ΤΟ ΒΡΕΦΟΣ Η µητέρα θηλάζει το βρέφος περισσότερο από ένα χρόνο. Σε πολλές περιπτώσεις µέχρι να ξαναµείνη έγκυος. Για να αποκόψουν το θήλασµα αλείφουν το στήθος µε κόκκινο πιπέρι ή µε µπογιές προσπαθώντας να προκαλέσουν τον αποτροπιασµό του βρέφους. Πριν πάρη αυτή την απόφαση η µητέρα πρέπει απαραιτήτως να πάη στην εκκλησία και να παρακάλεση την Παναγία να βοηθήση «να µη κλαίει τώρα που δεν θα το θηλάξει». α) Μέτρηµα. Όταν το παιδί είναι κοµµένο το µετρούν. ιαπιστώνουν αν είναι κοµµένο µετρώντας µε πιθαµές και τα δυό χέρι. Το µέτρηµα το κάνουν συνήθως οι γερόντισσες/επειτα το τρίβουν στη µέση το τοποθετούν µπρούµυτα παίρνουν το δεξί πόδι και το αριστερό χέρι και προσπαθούν να τα πλησιάσουν. Το ίδιο κάνουν µε το αριστερό πόδι και το δεξί χέρι. Όλα αυτά επαναλαµβάνονται τρείς φορές. Βάζουν µε τη µηη τέρα ν' αλείφη µε γάλα τη µέση και ρίχνουν πάνω και στάχτη. Το ίδιο επαναλαµβάνεται επί τρείς συνέχεια µέρες. Τη\_ τρίτη µέρα το παιδί θάναι «περδίκι». β) Ξεµάτιασµα Όταν το βρέφος αδιαθετήση απότοµα χωρίς καµµιά ο(γανική πάθηση λένε ότι έχει µατιασθή. Το ξεµµατιάζουν µε κάρβουνο νερό και λάδι ή και µε αλάτι. Το κάρβουνο που θα βουλιάξη δείχνει πως το βρέφος είναι µατιασµένο καθώς και το λάδι που θα χαθή στο νερό. γ) Ξεΐσκιωµα Επίσης όταν το µωρό κλαίει χωρίς λόγο το ξεϊσκιώνουν. Για να γίνη το ξεΐσκιωµα πρέπει να φέρουν µιά κούπα νες -που θα το πάρουν από τα «ξωνέρια» του χωριού και θα φέρουν στο σπίτι χωρίς να µιλήσουν καθόλου στο δρόµο. Μιά γερόντισσα λέει µερικά λόγια (δυστυχώς δεν τα αποκαλύπτουν γιατί µετά δεν πιάνει). Πάνω απ' την κούπα µε το νερό και το ξεΐσκιωµα έχει γίνει.\n20 δ) Το ξέτλιγµα Το ξέτλιγµα γίνεται όταν φύγη από τη θέση του ο οφαλός του µωρού. Τρίβουν τότε την κοιλιά µε λάδι και φέρνουν πάλι σιγά - σιγά τον αφαλό στη θέση του. Το δένουν στη µέση µε πήδογλο (χοντρή µάλλινη τριχιά): τελειώνοντας η «µπάµπου» λέει «Γιά το τέκνο σου» και τις δίνουν παράδες. ε) Το γύρισµα της καρδιάς Όταν το παιδί είναι ανήσυχο του γέρνουν την καρδιά. Βάζουν το παιδί της κοιλιάς στο κεφάλι και το φέρνουν γύρω τρείς φορές, λένε και µερικά λόγια και το γύρισµα της καρδιάς έγινε. Τέλος δεν κόβουν τα µαλλιά και τα νύχια του µωρού πριν χρονιάση. στ) Νανουρίσµατα. 1. Έλα ύπνε απ' τα αµπέλια παρ' τη µπέπα απ' τα λέλια εύρ' την πέρα στα µαντρούλια να κοιµάται µε τ' αρνούλια Να ξυπνά µε τα κατσκούλια Έλα ύπνε ύπνωσε το Παναγιά αποκοίµισε το. 2. Νάνι Νάνι νάνι του ώσπου νά' ρθη η µάννα του να του φέρη λουλούδια λουλούδια τριαντάφυλλα και µοσχογαρύφαλλα. Β. Η ΒΑΠΤΙΣΗ Η Βάπτιση δεν παρουσιάζει κάτι το ξεχωριστό στο χωριό µας. Το µεγάλο αυτό µυστήριο τελείται όπως σε όλα τα χωριά και τις πόλεις της χώρας µας. Παλιά ο νουνός έδινε από µόνος του το όνοµα χωρίς να ρωτά τους γονείς. Τί νουνός θάταν αν το όνοµα του το έλεγαν οι γονείς. Πολλές είναι οι παρεξηγήσεις αναφέρονται µεταξύ µητέρας του παιδιού και νουνού για τ' όνοµα που δεν άρεσε στην κουµπάρα. Πάντα όµως οι συγγενείς τους συµφιλίωναν. Πριν φύγη από την εκκλησία ο νουνός την ώρα που τελειώνει η Βάπτιση στέκεται στην είσοδο και κερνά παράδες (5 δρχ., 10 δρχ.) όλους αυτούς που παρευρίσκονταν στο µυστήριο και που µε τη σειρά τους του εύχονται «Να σου ζήση», «πάντα ψυχικά». Το µεσηµέρι ή το βράδυ ανάλογα γίνεται τρικούβερτο γλέντι. Στο γλέντι καλούν τον παπά, τον νουνό και τους άλλους συγγενείς µε «µπουγάτσα» τις τρεις επόµενες Κυριακές πρέπει απαραιτήτως ο νέος Χριστιανός να πάη στην εκκλησία και να κοινωνήσει, καίγοντας και τη µεγάλη άσπρη λαµπάδα και που την τρίτη Κυριακή αφήνει στην εκκλησία. Γ. ΤΑ ΠΡΟΞΕΝΗΜΑΤΑ (Αρραβωνιάσµατα) Ο γάµος γινόταν παλιά µε προξενιό, χωρίς να ερωτηθούν καθόλου οι ενδιαφερόµενοι. Ό,τι αποφάσιζαν οι γονείς τους ήταν υποχρεωµένοι να το σεβαστούν. Τα αρρεβωνιάσµατα γινόταν στο σπίτι της νύφης µε γλέντια και τραγούδια πάντα την νύχτα. Οι γονείς τ' αδέλφια και οι συγγενείς έδεναν σε ένα µπουκέτο ξηρό βασιλικό τα σηµάδια (κό! τι φλωριά και ένα ζευγάρι κάλτσες


«Μπαμ» πριν τον γάμο της Φωτιάδη | Espresso\nΔευτέρα, Ιούνιος 10, 2019 - 14:35\n❱❱ Σύννεφα στη σχέση της Μικαέλας Φωτιάδη και του Γιάννη Μπορμπόκη.\nΠερίπου έναν μήνα μετά τη βάφτιση του γιου τους Χρήστου Μιχαήλ, που έγινε στη Ρόδο, το γνωστό μοντέλο και ο επιχειρηματίας φημολογείται ότι διανύουν μια πολύ δύσκολη περίοδο στα προσωπικά τους. Μάλιστα, η κρίση στη σχέση τους δείχνει να είναι τόσο σοβαρή, που υπάρχουν σκέψεις ακόμη και να ακυρώσουν τον επικείμενο γάμο, που ήταν στα σχέδιά τους.\nΣτόχος της πρώην παίκτριας του «Greece's Next Top Model», η οποία κατάφερε να ξεχωρίσει στο reality του Star τόσο στις φωτογραφίσεις όσο και για το γεγονός ότι υπήρξε μέλος της λεγόμενης «τριάδας της φωτιάς», είναι να κάνει focus στην καριέρα της στο μόντελινγκ τη δεδομένη στιγμή. Αυτό, σύμφωνα με χθεσινό δημοσίευμα της «Real Life», δεν βρίσκει σύμφωνο τον εδώ και έξι χρόνια σύντροφό της και πατέρα του παιδιού της, με αποτέλεσμα να υπάρχουν μεγάλες εντάσεις μεταξύ τους. «Θέλουν να δώσουν λίγο χρόνο για να δουν πώς θα κυλήσουν τα πράγματα» αποκάλυψε πρόσωπο από το στενό περιβάλλον τους, επιβεβαιώνοντας ότι οι δυο τους βρίσκονται πλέον σε διάσταση μέχρι να πάρουν τις οριστικές αποφάσεις τους για το πώς θα πορευτούν στο εξής.


EXTREME GREECE: Τελικά αποτελέσματα Aegean Regatta 2013\nΗ Σκόπελος είναι ένα από τα νησιά των Βόρειων Σποράδων, το δεύτερο νησί στη σειράμετά τη Σκιάθο.\nΗ Χώρα της Σκοπέλου είναι μια παραδοσιακή νησιώτικη πόλη, με χαρακτηριστικήαρχιτεκτονική και όμορφα καλντερίμια.\nΤην τελευταία ημέρα της Aegean Regatta, σκάφη και αγωνιζόμενοιπροετοιμάζονταν από νωρίς για την κάλυψη της σημερινής inshore ιστιοδρομίας.\nΤελευταίες ρυθμίσεις, καθώς και μελέτη τακτικής, απασχόλησαν κυβερνήτεςκαι πληρώματα, οι οποίοι θα πάλεψαν σήμερα για μία θέση στο βάθρο κάθεκατηγορίας.\nΗ αγωνία των ιστιοπλόων ήταν εμφανής, καθώς ήταν η τελευταία ευκαιρία τουςνα αναρριχηθούν στο βαθμολογικό πίνακα.\nΗ πρώτη εκκίνηση δόθηκε για τα ORC club, μπροστά από το λιμάνι τηςσκοπέλου, για την coastal ιστιοδρομία τους, η οποία περιελάμβανε τη διέλευσηαπό τα νησάκια Άη Γιώργης και Μικρό, προτού επιστρέψουν στο λιμάνι.\nΗ ένταση του ανέμου κυμαινόταν στους 10 με 12 κόμβους, προσφέρονταςιδανικές συνθήκες στο στόλο, για το τελευταίο coastal της Aegean regatta.Τα σκάφη αφού καβατζάρισαν το πρώτο σημείο στροφής, κατευθύνθηκανπλαγιοδρομία, παράλληλα με τη Σκόπελο προς τον Αη Γιώργη.\nΟ ανταγωνισμός μεταξύ των σκαφών ήταν εμφανής, αναγκάζοντας ταπληρώματα να δώσουν τον καλύτερό τους εαυτό, για την κάλυψη των τελευταίωνμιλίων της ρεγκάτας.\nΣύντομα, τα πρώτα σκάφη πλησίασαν τα δύο νησιά, και το ένα μετά το άλλο,αφού άλλαξαν την πορεία τους, βιράρισαν τα μπαλόνια τους και κατευθύνθηκανπίσω προς το λιμάνι της σκοπέλου, για τη διέλευση της γραμμής τερματισμού.\nΤα IRC και ORCi, είχαν προγραμματισμένη για σήμερα μία κούρσα όρτσα-πρίμα.Αρχικά, σειρά είχαν τα IRC, και αμέσως μετά τα ORCi. Ο θαλάσσιος στίβοςήταν στημένος κάτω απ’το νησί της Αλόννησου, το οποίο προσέφερε ιδανικέςσυνθήκες, με χαμηλό κυματισμό και σταθερό αέρα, δίνοντας τη δυνατότηταστα σκάφη να αναπτύξουν μεγάλες ταχύτητες και να προσφέρουν έντονοθέαμα.\nΟλοκληρώνοντας την τελευταία ιστιοδρομία της διοργάνωσης, και με ταπρωτοπόρα σκάφη πολύ κοντά βαθμολογικά, κυβερνήτες και πληρώματαέδειχναν απόλυτα συγκεντρωμένοι, δίνοντας τον καλύτερό τους εαυτό καιανεβάζοντας το θέαμα στα ύψη.Ως επισφράγισμα της Aegean Regatta 2013, ακολούθησε μια λαμπρή τελετήαπονομής!\nΣε συνδυασμό με την εγκάρδια φιλοξενία των κατοίκων της Σκόπελου, το νησίαποτέλεσε έναν ιδανικό σταθμό τερματισμού της φετινής Regattaς.\nH 13ηΑegean Regatta στέφθηκε με απόλυτη επιτυχία, προσελκύοντας αυξημένοαριθμό συμμετεχόντων, με έντονο το αίσθημα του ευ αγωνίζεσθε.\nΟι ιδανικές καιρικές συνθήκες, συνέβαλαν στο να πραγματοποιηθούν οιπρογραμματισμένες ιστιοδρομίες, και να προσφέρουν σε αγωνιζόμενους καιθεατές, το όμορφο θέαμα και ανταγωνισμό.\nΑΝΑΛΥΤΙΚΑ ΑΠΟΤΕΛΕΣΜΑΤΑ ΣΤΟΝ ΠΑΡΑΚΑΤΩ\nΑναρτήθηκε από Βασιλης Μ. στις 2:24 μ.μ.


Πέρασε στα ημιτελικά και θα συναντήσει τον Φέντερερ ο Ναδάλ! | Sportime\nΠέρασε στα ημιτελικά και θα συναντήσει τον Φέντερερ ο Ναδάλ!\nΟ Ράφαελ Ναδάλ επιβεβαίωσε τα προγνωστικά και πέρασε στα ημιτελικά του Γουίμπλετον μετά τη νίκη του με 3-0 επί του Σαμ Κουέρι.\nO αριστερόχειρας Ισπανός επικράτησε του 31χρονου Αμερικανού (Νο.65) με 7-5, 6-2, 6-2 σε 127 λεπτά και πέρασε στα ημιτελικά της διοργάνωσης για έβδομη φορά στην καριέρα του. Συνολικά έχει 32 προκρίσεις σε major ημιτελικούς!\nΈκανε, λοιπόν, το χατίρι όλων των φίλων του τένις, που ονειρεύονταν από τότε που έγινε η κλήρωση του τουρνουά τη 40η μονομαχία του με τον αιώνιο αντίπαλο.\nΌσο και αν ακούγεται περίεργο, μάλιστα, είναι η πρώτη φορά που οι δυο τους συναντιούνται στο Λονδίνο μετά από εκείνο τον επικό τελικό τους το 2008, όταν ο Ράφα είχε πάρει τη νίκη σε πέντε δραματικά σετ.\nΈχουν βρεθεί άλλες δύο φορές εδώ, αμφότερες σε τελικούς (2006, 2007) και το τρόπαιο είχε σηκώσει ο Φέντερερ.\nΣτην τελευταία τους αναμέτρηση, στα ημιτελικά του Roland Garros, ο Ράφα είχε επικρατήσει στα τρία σετ, αλλά πριν από αυτό ο Ρότζερ μετρούσε πέντε διαδοχικές νίκες. Στο head to head η υπεροχή του Ναδάλ είναι ξεκάθαρη, καθώς προηγείται με 24-15.\nΘεωρητικά, πάντως, στο χορτάρι ο Φεντ έχει ένα ελαφρύ προβάδισμα, αν και ο Ναδάλ δείχνει να βρίσκεται σε εξαιρετική κατάσταση και θέτει σοβαρή υποψηφιότητα για κατάκτηση του τρίτου του τίτλου στο Λονδίνο.\nΗ αγαπημένη του επιφάνεια είναι το χώμα, φυσικά, αλλά το γεγονός ότι έχει πάρει δύο major τίτλους στο γρασίδι λέει πολλά...\nΣε ό,τι αφορά τον αγώνα με τον Κουέρι, όλα έγιναν πιο απλά όταν ο Ράφα κατάφερε να «δραπετεύσει» στο πρώτο σετ. Τότε που ανέλπιστα ο Αμερικανός, αφού πρώτα έσωσε τέσσερα σετ πόιντ του Ναδάλ στο 5-3, και το 5-4, έφερε το σετ στα ίσα (5-5).\nΟ Ράφα, ωστόσο, απάντησε με νέο μπρέικ στη συνέχεια και παρότι απειλήθηκε ξανά όταν σέρβιρε δεύτερη φορά για το σετ, κατάφερε να γράψει το 1-0.\nΟ Ισπανός πήρε, όπως και στο πρώτο σετ, νωρίς το προβάδισμα στο δεύτερο και αυτή τη φορά δεν άφησε τον Κουέρι να επιστρέψει, σβήνοντας τα δύο μπρέικ πόιντ του.\nΜε δεύτερο μπρέικ, μάλιστα, ξεκαθάρισε οριστικά τα πράγματα, αφού πήρε το σετ και δεν δυσκολεύτηκε να κλείσει εύκολα και τον αγώνα με περίπατο στο τρίτο.\nΕίναι η πρώτη φορά στην ιστορία που δύο Ισπανοί περνούν στην τετράδα του Wimbledon και η πρώτη φορά μετά το 2007 που είναι εκεί μαζί οι Big 3. Τότε είχε πάρει τον τίτλο ο Φέντερερ, με νίκη στον τελικό επί του Ναδάλ.\nΟι αναμετρήσεις Φέντερερ-Ναδάλ και Τζόκοβιτς-Μπαουτίστα θα γίνουν την Παρασκευή (12/7), με όλο τον τενιστικό κόσμο να περιμένει με κομμένη την ανάσα το 40o Fedal!\n24.01.2020 | 08:48 Άθως Στυλιανού: «Ρεαλιστικός στόχος η πρόκριση»


Ο ΟΘΩΝΑΣ Ψητοπωλείο – Μεζεδοπωλείο | Web Korinthos\nΒρίσκεστε εδώ: Αρχική / Items / DΕLIVERY - ΤΑΧΥΦΑΓΕΙΑ / Ο ΟΘΩΝΑΣ Ψητοπωλείο – Μεζεδοπωλείο\nΟ ΟΘΩΝΑΣ Ψητοπωλείο – Μεζεδοπωλείο\nΑγνά υλικά, σπιτική ατμόσφαιρα, σπιτικές γεύσεις και χαμηλές τιμές είναι μερικά από τα χαρακτηριστικά που το καθιστούν απο τις πρώτες επιλογές σας για φαγητό στην Κόρινθο.\nΒασικό τους μέλημα είναι η άψογη εξυπηρέτηση από το άρτια καταρτισμένο προσωπικό τους και ο σεβασμός προς τον πελάτη.\nΣας προτείνουμε να δοκιμάσετε εκπληκτικά ψητά στα κάρβουνα όπως αρνί, κοντοσούβλι, γουρουνόπουλο… θα γλείφετε τα δάχτυλά σας! Όποιο και να επιλέξετε θα διαπιστώσετε αμέσως πως οι καλές τιμές μπορούν να συνδυαστούν με την εξαιρετική ποιότητα και την τέλεια γεύση!\nΜε ένα τηλεφώνημα έρχονται και στον χώρο σας…\nΚωνσταντινουπόλεως 21 – Κόρινθος\nτηλ. 27413 01194\nFB: ψησταρια ο ΟΘΩΝΑΣ πλατεια Συνοικισμου Κορινθος\nΟθωνας Ψητοπωλειο Μεζεδοπωλειο\nΚωνσταντινουπόλεως 21 Κόρινθος


Σε δύο γυναίκες Γιαζίντι το Βραβείο Ζαχάροφ του Ευρωπαϊκού Κοινοβουλίου - Newsbomb - Ειδησεις - News\nΚΟΣΜΟΣ 27 Οκτ 2016 12:50\nΣε δύο γυναίκες Γιαζίντι το Βραβείο Ζαχάροφ του Ευρωπαϊκού Κοινοβουλίου\nΣε δύο γυναίκες θύματα του Ισλαμικού κράτους, τη Nadia Murad Basee Taha και την Kamiya Aji Bashar τίμησε σήμερα (27/10) το Βραβείο Ζαχάροφ το Ευρωπαϊκό Κοινοβούλιο.\nΠρόκειται για δύο ακτιβίστριες της κοινότητας των Γεζίντι του Ιράκ, μιας θρησκευτικής μειονότητας κατά της οποίας οι μαχητές του ISIS έχουν εξαπολύσει εκστρατεία γενοκτονίας.\nΣύμφωνα με την ιστορία της ζωής τους που συνόδευε την υποψηφιότητα τους για το Βραβείο, στις 3 Αυγούστου 2014, ο ISIS δολοφόνησε όλους τους άρρενες του χωρίου Kocho του Ιράκ απ' όπου κατάγονται οι δύο γυναίκες.\nΜετά τη σφαγή αυτή, ο ISIS προχώρησε στην υποδούλωση γυναικών και παιδιών. Όλες οι γυναίκες, μεταξύ αυτών η Aji Bashar, η Murad και οι αδελφές τους, απήχθησαν, αγοράστηκαν και πουλήθηκαν επανειλημμένα, και χρησιμοποιήθηκαν ως σκλάβες του σεξ.\nΣτη σφαγή στο Kocho, η Murad έχασε έξι από τους αδερφούς και τη μητέρα της, η οποία δολοφονήθηκε μαζί με άλλες ογδόντα μεγαλύτερης ηλικίας γυναίκες που κρίθηκε ότι δεν είχαν σεξουαλική αξία.\nΘύμα σεξουαλικής εκμετάλλευσης έπεσε και η Aji Bashar μαζί με τις έξι αδελφές της. Πουλήθηκε πέντε φορές σε μαχητές και αναγκάστηκε να κατασκευάσει βόμβες και γιλέκα αυτοκτονίας στη Μοσούλη μετά την εκτέλεση των αδερφών και του πατέρα της από μαχητές του ISIS.\nΗ Aji Bashar έκανε πολλές αποτυχημένες προσπάθειες να δραπετεύσει προτού τελικά το κατορθώσει τον Απρίλιο με τη βοήθεια της οικογένειάς της, που πλήρωσε διακινητές της περιοχής για τον σκοπό αυτό. Καθώς περνούσε τα κουρδικά σύνορα, κινούμενη όσο το δυνατόν πιο γρήγορα προς τα εδάφη που βρίσκονταν υπό τον έλεγχο της κυβέρνησης του Ιράκ, και με τους μαχητές του ISIS να την ακολουθούν κατά πόδας, εξερράγη νάρκη που είχε ως αποτέλεσμα να χάσουν τη ζωή τους δύο γνωστοί της και η ίδια να τραυματιστεί και σχεδόν να τυφλωθεί. Ευτυχώς, κατάφερε να δραπετεύσει και εστάλη τελικά, στη Γερμανία για ιατρική περίθαλψη, όπου βρήκε ξανά τα αδέλφια της που είχαν επιζήσει. Μετά την αποκατάσταση της υγείας της, η Aji Bashar δραστηριοποιείται για την ευαισθητοποίηση του κοινού όσον αφορά τη δεινή κατάσταση της κοινότητας των Γεζίντι, ενώ συνεχίζει να βοηθά γυναίκες και παιδιά που έπεσαν θύματα δουλείας και θηριωδιών από τον ISIS.\nΘρίλερ η σιωπή του Μπομπ Ντίλαν για το Νόμπελ Λογοτεχνίας - Θα λάβει τελικά το χρηματικό έπαθλο;


Παναγία των Παρισίων: Ραγδαίες εξελίξεις με τον μπαμπά που έγινε viral! - ΚΟΙΝΩΝΙΑ - Youweekly\nΚΟΙΝΩΝΙΑ 18.04.2019 21:05\n«Η αναζήτηση τελείωσε. Η φωτογραφία έφτασε στον μπαμπά και την οικογένεια», έγραψε η 23χρονη Μπρουκ Γουίνδσορ, για την viral φωτογραφία που τράβηξε μία ώρα πριν ξεκινήσει η καταστροφική πυρκαγιά στην Παναγία των Παρισίων. Παναγία των Παρισίων: Εκμεταλλέυονται τη μεγάλη καταστροφή πουλώντας μπλουζάκια και κούπες\nΑν και η αναζήτηση τελείωσε, ο πατέρας θέλησε να διατηρήσει την ανωνυμία του. Όμως ευχαρίστησε την Μπρουκ για την «υπέροχη φωτογραφία» και της είπε ότι θα βρουν ένα «ξεχωριστό μέρος» για να τη βάλουν. Διαβάστε παρακάτω....\nΠαναγιά των Παρισιών: Τι συμβαίνει με τον άντρα και το κοριτσάκι που ψάχνουν όλοι;\nΤι συμβαίνει με τον άντρα και το κοριτσάκι που ψάχνουν όλοι στην Παναγιά των Παρισίων;\nΗ φωτογραφία τραβήχτηκε μόλις μια ώρα πριν ξεσπάσει η καταστροφική πυρκαγιά και πολλοί την έχουν χαρακτηρίσει «ιστορική». Δημόσια έκκληση για να βρεθεί αυτός ο μπαμπάς με την κόρη του, κάνει μια χρήστης του twitter ανεβάζοντας αυτή τη φωτογραφία που έγινε viral έξω από την Παναγία των Παρισίων. Δ\nΘρίλερ στην Παναγιά των Παρισίων: Αυτός είναι ο λόγος που ξεκίνησε η φωτιά!


Ενοικιάσεις σκαφών Κρήτη: Συχνές ερωτήσεις - συνήθεις ερωτήσεις\nΣυχνές ερωτήσεις - Συχνές ερωτήσεις - Υπηρεσίες ενοικίασης σκαφών\nΔεν έχω οδηγήσει ποτέ σκάφος πριν, είναι εντάξει;\nΕάν οδηγείτε αυτοκίνητο, τότε η οδήγηση ενός σκάφους είναι πολύ εύκολη! Μετά από ένα μάθημα από τον επαγγελματία καπετάνιο μας, είστε έτοιμοι!\nΔεν ξέρω πώς να κολυμπήσω, μπορώ να πάω στο σκάφος;\nΝαι μπορείς. Απλώς φροντίζουμε να φοράτε το σωσίβιο.\nΜπορούν παιδιά ή μωρά να πάνε στο σκάφος;\nΝαι, πρέπει να έχουν τα σωσίβια και να είναι καλά.\nΌσο σέβεστε το σκάφος και τη θάλασσα, ναι είναι. Απλά προσέξτε πού πηγαίνετε, μην πάρετε το σκάφος στο όριο και εγγυόμαστε ότι θα έχετε μια τέλεια κρουαζιέρα.\nΜην επιτρέπετε σε κανέναν από τους επιβάτες κατά τη διάρκεια της μίσθωσης να χειριστεί το σκάφος.\nη μέγιστη απόσταση του σκάφους από την ακτή δεν πρέπει να υπερβαίνει τα 2NM.\nΌχι, δεν το χρειάζεστε αν το σκάφος που οδηγείτε έχει κινητήρα μικρότερο από 30ps.\nΠόσο μακριά και πού μπορώ να πάω;\nΜε πλοίο έως και 30 PS μπορείτε να πάτε 3 μίλια μακριά από την Αγία Πελαγία όπου είμαστε, και μπορείτε να επισκεφθείτε την Ψαρομούρα, τον κόλπο του Σταυρού, το Mononafti, το Αμμούδι, την Κλαδίσο, την παραλία Made.\nΤο καύσιμο είναι αρκετό για το ταξίδι μας;\nΠάντα πριν από τον έλεγχο της βάρκας από τη βάση μας.\nΈχει ασφάλιση σκαφών;\nΝαι έχει. Αυτό είναι απαραίτητο για να πάρουμε άδεια ενοικίασης σκαφών\nΕάν το σκάφος πέσει κάτω, το πληρώνουμε;\nΔιασφαλίζουμε ότι οι κινητήρες και τα σκάφη μας λειτουργούν τέλεια, εάν το σκάφος πρόκειται να υποστεί ζημιά από κάτω, αυτό σημαίνει ότι δεν είστε προσεκτικοί. Εάν η ζημιά βρίσκεται στο πάνω μέρος του κινητήρα που δεν έχει καμία σχέση με εσάς. Θυμηθείτε, σεβαστείτε το σκάφος και τη θάλασσα και εγγυόμαστε ότι πρόκειται να είναι μια τέλεια κρουαζιέρα.\nΜπορούμε να χαθούμε;\nΥπάρχει ένα κινητό τηλέφωνο, οπότε σε κάθε περίπτωση έκτακτης ανάγκης μπορείτε να μας καλέσετε από εκεί και θα σας βοηθήσουμε αμέσως. Επίσης τα σκάφη μας διαθέτουν GPS, ώστε να μπορούμε να παρακολουθούμε κάθε φορά που κινείστε!\nBoatRentalsCrete.com - Η Γιώργος είναι ο κύριος καπετάνιος μας. Μιλάει Αγγλικά και Ελληνικά\nBoatRentalsCrete.com - Διαχείριση, κρατήσεις και υποστήριξη πελατών. Η Σοφία μιλά Αγγλικά και Ελληνικά.\nΟ Λουκάς είναι ο καπετάνιος μας - με πολυετή εμπειρία στην Ιστιοπλοΐα. Μιλάει Αγγλικά, Γαλλικά και Ελληνικά.\nΒάρκες στην Αγία Πελαγία\nΤηλέφωνο Αγία Πελαγία +30.2810.811235\nΤηλέφωνο έκτακτης ανάγκης +306981084445\nΑγίας Πελαγίας, 71500\nΚΑΤΕΥΘΥΝΣΕΙΣ - Πώς να φτάσετε με αυτοκίνητο ή να φτάσετε στο γραφείο μας με τα πόδια - Κάντε κλικ εδώ\nΤηλέφωνο στην παραλία Tsimento +30.2810.811235\nΠαραλία Tsimento στο Peninsula Hotel, MONONAFTIS, 71500\nBlue Water Club - Παραλία Μονοναύτης\nΤηλέφωνο στο Mononaftis +30.2810.811235\nΠαραλία MONONAFTIS, 71500\nΔευτέρα - Κυριακή (καθημερινά)\n9 π.μ. - 7 μ.μ.\nΑΝΟΙΓΜΑ: 1 Απριλίου - 10 Νοεμβρίου\nΤο χειμώνα είμαστε κλειστοί\nΑγίας Πελαγίας, 71500, ΑΓΙΑ ΠΕΛΑΓΙΑ, ΚΡΗΤΗ


Νικητής ο Κολοσσός σε αγώνα – διαφήμιση! | Η ΡΟΔΙΑΚΗ\nΝικητής ο Κολοσσός σε αγώνα – διαφήμιση!\nΕνημερώθηκε 05/11/16 21:47\nΤη δεύτερη νίκη στο φετινό πρωτάθλημα της Stoiximan.gr Basket League σημείωσε ο Κολοσσός H Hotels ο οποίος επιβλήθηκε 90-88 στο «ζεστό» Βενετόκλειο, ύστερα από σαράντα δραματικά λεπτά!\nΑπό την έναρξη της αναμέτρησης μέχρι και το τελευταίο δευτερόλεπτο (κυριολεκτικά), το ροζ φύλλο θα μπορούσε κάλλιστα να πάει στον Κόροιβο Αμαλιάδας ο οποίος έδειξε πολύ καλά στοιχεία και κόντραρε με όλες του τις δυνάμεις τους Ροδίτες. Οι σουτέρ των φιλοξενούμενοι βρέθηκαν σε εξαιρετική μέρα, πέτυχαν ορισμένα «εξωφρενικά» καλάθια, γεγονός που εξηγεί και τους 88 πόντους που σημείωσαν σε μία δύσκολη έδρα.\nΣτο πρώτο ημίχρονο, ο Κόροιβος ξέφυγε 11-18 στο 7’ με πρωταγωνιστή τον Αντρίγια Μιλουτίνοβιτς ενώ ο Γιουβόντε Ρέντικ ήταν για τον Κολοσσό ο «στυλοβάτης». Οι γηπεδούχοι ανέτρεψαν γρήγορα το εις βάρος τους σκορ (26-23) με συνεχόμενα τρίποντα από Λιάπη και Άχονεν ωστόσο, μέχρι να πάνε οι ομάδες στα αποδυτήρια, η ζυγαριά έγερνε συνεχώς πότε από τη μία πλευρά και πότε από την άλλη.\nΟ Κολοσσός «απάντησε» στο 3ο δεκάλεπτο με επιμέρους 15-5 και προηγήθηκε 55-48 αλλά και 64-57 με γκολ φάουλ του (πολύ καλού) Λάνγκστον Χολ. Αλλά το παιχνίδι φυσικά δεν τελείωσε εκεί…\nΜε τον Βαν Όστρουμ να «πυροβολεί κατά ριπάς», ο Κόροιβος γύρισε το ματς (67-68, 71-74, 77-74) όμως με την υπογραφή του αρχηγού, Γιάννη Γεωργαλλή, ο Κολοσσός έκανε για άλλη μία φορά την ανατροπή (84-80). Ο Χατζηνικόλας ισοφάρισε και οι βολές του Χολ έκαναν το 86-84, στα 50’’. Ο χαρισματικός σκόρερ Κεν Μπράουν έριξε τρίποντη «βόμβα» στα 36’’ για το 86-87 αλλά οι γηπεδούχοι διατήρησαν την ψυχραιμία τους, εκμεταλλεύτηκαν το γεγονός ότι δεν είχαν συμπληρώσει ομαδικά φάουλ και με τέσσερις διαδοχικούς πόντους του Χολ έγινε το 90-87, μόλις στα 7’’!\nΤο σουτ της ισοφάρισης επιχείρησε ο Βαν Όστρουμ (με τον Άχονεν να τον μαρκάρει) από τη γωνία αλλά ήταν άστοχος, το ίδιο όμως και ο έμπειρος Βασιλόπουλος στις δύο βολές στα 3’’! Ο Μάνος σφύριξε δύο φάουλ στον Κολοσσό μέσα σε 2’’ συμπληρώνοντας τα ομαδικά και ο Μπράουν πήγε για βολές. Αστόχησε στην πρώτη κι ενώ ήθελε να αστοχήσει και στη δεύτερη, η μπάλα δεν του έκανε το χατίρι και κατέληξε στο καλάθι (με ταμπλό).\nΚολοσσός H Hotels (Λυκογιάννης): Λιάπης 6(2), Ρέντικ19, Γουάτσον 2, Τσούκου 8(2), Γεωργαλλής 9(3), Ρέλεφορντ 11(1), Αγγελάκος, Άχονεν 12(4), Βασιλόπουλος 6(1), Παπαδάκης, Χολ Λ. 17,\nΚόροιβος (Καλαμπάκος): Μπράουν 18(4), Μιλουτίνοβιτς 18(4), Γκότσερ 8(2), Μιχάλογλου 4, Χολ Κ. 9, Ρίτσαρτ 9(1), Βαν Όστρουμ 18(4), Σαχπατσίδης 2, Χατζηνικόλας 4, Σπυριδωνίδης,


Ξαναζεσταμένο φαγητό οι εξαγγελίες για την επαρχία Αμμοχώστου | ΧΑΡΑΥΓΗ\nΞαναζεσταμένο φαγητό οι εξαγγελίες για την επαρχία Αμμοχώστου\n12/09/2017 - 9:05 am\nΟ ΠτΔ επανέλαβε έργα που εξήγγειλε και πριν δύο χρόνια, αλλά δεν υλοποιήθηκαν ποτέ\nΠροεκλογικού χαρακτήρα αποδείχθηκε η χθεσινή επίσκεψη του Προέδρου Αναστασιάδη στην περιοχή της ελεύθερης επαρχίας Αμμοχώστου, αφού αφενός επανέλαβε έργα τα οποία είχε εξαγγείλει ξανά πριν δύο χρόνια αλλά δεν υλοποιήθηκαν ποτέ, ενώ αφετέρου άφησε και πάλι στο περιθώριο τους δήμους και τις κοινότητες της ενδοχώρας που αντιμετωπίζουν τα περισσότερα προβλήματα.\nΤο 2015 ο ΠτΔ είχε εξαγγείλει έργα ύψους 95 εκατ. ευρώ, αλλά δύο χρόνια μετά έχουν υλοποιηθεί ή βρίσκονται σε στάδιο υλοποίησης λιγότερα από τα μισά (36,2 εκατ. ευρώ).\nΧθες εξήγγειλε ξανά παλιά έργα, καθώς και έργα ύψους 33,4 εκατ. ευρώ, πολλά από τα οποία είχαν περιληφθεί από προηγουμένως στους σχεδιασμούς του κράτους, αλλά για σκοπούς εντυπώσεων ο ΠτΔ τα βάφτισε «νέα».\nΣχολιάζοντας τις εξαγγελίες, το ΑΚΕΛ υπέδειξε ότι είναι προεκλογικού χαρακτήρα, αλλά και ότι γίνεται επιλεκτική διαχείριση των κρατικών κονδυλίων. Όπως υπέδειξε, στην επαρχία Αμμοχώστου πέραν των άλλων προβλημάτων παρατηρείται ανισότητα μεταξύ των παραλιακών δήμων και κοινοτήτων και αυτών στην ενδοχώρα.\nΩς εκ τούτου, πρόσθεσε, θα ανέμενε κανείς την εξαγγελία έργων υποδομής ώστε να αμβλυνθεί το χρόνιο πρόβλημα της σύνδεσης του παραλιακού μετώπου με την ενδοχώρα. Τουναντίον, συνέχισε, «έχουμε γίνει μάρτυρες επιλεκτικής διαχείρισης κονδυλίων, που ευνοεί τους πλούσιους δήμους της επαρχίας και για μια ακόμη φορά αφήνει στο περιθώριο τους δήμους και τις κοινότητες της ενδοχώρας».\nΤο ΑΚΕΛ κάλεσε επίσης την κυβέρνηση να ξεκαθαρίσει ποια δάνεια των Αρχών Τοπικής Αυτοδιοίκησης θα αναλάβει να τα αποπληρώσει το κράτος. Επίσης επεσήμανε ότι και εδώ υπάρχει ανισότητα, αφού δήμοι που ήταν πάντα νοικοκυρεμένοι δεν απολαμβάνουν της ίδιας μεταχείρισης.\nΜαίνεται ο πόλεμος κατά του ΓεΣΥ\n•Ανησυχίες προκαλούν οι παρατηρήσεις του Γ. Ελεγκτή σε σχέση με τη μελέτη του ΥΠΟΙΚ για το ΓεΣΥ\nΣιγήν ιχθύος τηρεί το Υπουργείο Οικονομικών σε σχέση με τη μελέτη που έχει προκηρύξει για το ΓεΣΥ και η οποία δημιουργεί εύλογα ερωτήματα αλλά και ανησυχίες για ανατροπή των σχεδιασμών που αφορούν στη μεταρρύθμιση της Υγείας.\nΗ Γενική Ελεγκτική Υπηρεσία ζήτησε διευκρινίσεις εδώ και κάποιες μέρες για συγκεκριμένους όρους που περιλαμβάνονται στη μελέτη, χωρίς όμως μέχρι σήμερα να πάρει κάποια απάντηση.\nΣτη μελέτη του ΥΠΟΙΚ (διορισμός συμβούλων για την παροχή συμβουλευτικών υπηρεσιών για την αποδοτική και επιτυχημένη αυτονόμηση των παρόχων υπηρεσιών υγείας και οι επιπτώσεις στην κυπριακή οικονομία από την εφαρμογή του ΓεΣΥ), όπως αποκάλυψε σε χθεσινό δημοσίευμα η «Χ», περιλαμβάνονται όροι οι οποίοι, δυστυχώς, επιβεβαιώνουν τον ανελέητο πόλεμο που μαίνεται κατά του ΓεΣΥ.\nΜάλιστα, τα πυρά προέρχονται από το κυβερνητικό στρατόπεδο με τον Χάρη Γεωργιάδη να ζητά από τους αναδόχους που θα αναλάβουν το έργο μέχρι και τη δημιουργία νομικού πλαισίου για την αυτονόμηση των νοσοκομείων!\n«Οι φόβοι δεν έχουν σβήσει»\nΤον κίνδυνο μέσα από τη μελέτη του Υπουργείου Οικονομικών για το ΓεΣΥ να αλλοιωθούν και να ανατραπούν όροι στα πλαίσια που έχει ψηφίσει η Βουλή για το Γενικό Σχέδιο Υγείας, υπογραμμίζει σε ανακοίνωσή του το ΑΚΕΛ.\n«Αυτό τον κίνδυνο ως ΑΚΕΛ τον είχαμε επισημάνει κατά τη συζήτηση στην Επιτροπή Οικονομικών και γι’ αυτό είχαμε καταψηφίσει το σχετικό κονδύλι για τη μελέτη» αναφέρει ο Εκπρόσωπος Τύπου του κόμματος, τονίζοντας ότι «ο πόλεμος κατά του ΓεΣΥ έγινε μέσα από την ίδια την κυβέρνηση και από το κυβερνών κόμμα».\n«Αν κάποια κόμματα της αντιπολίτευσης, και το ΑΚΕΛ μαζί, δεν στέκονταν αποφασιστικά για να προωθηθούν και να υπερψηφιστούν τα νομοσχέδια για το ΓεΣΥ, πολύ φοβούμαστε ότι με αυτή την κυβέρνηση ΓεΣΥ δεν θα βλέπαμε».\nΑυτός ο φόβος, όπως αναφέρει Στ. Στεφάνου, εξακολουθεί να υπάρχει διότι «ο πόλεμος εξακολουθεί να μαίνεται ενάντια στο ΓεΣΥ».\nΟ Στ. Στεφάνου εκφράζει τέλος την ελπίδα ότι αυτή η μελέτη δεν θα αποτελέσει τον Δούρειο Ίππο για να συνεχιστεί η υπόσκαψη και ο πόλεμος ενάντια στην προώθηση και υλοποίηση του Γενικού Σχεδίου Υγείας.\nΑξίζει να υπενθυμίσουμε ότι η «Χ» μέσα από δημοσίευμά της έφερε στο φως την επιστολή του Γενικού Ελεγκτή προς τον Υπουργό Οικονομικών Χάρη Γεωργιάδη.\nΣτην εν λόγω επιστολή γίνεται σαφές πως μελέτες που περιλαμβάνονται στους όρους εντολής της μελέτης του Υπουργείου Οικονομικών, όπως για παράδειγμα η δημιουργία νομικού πλαισίου που θα διέπει τη λειτουργία των αυτόνομων νοσοκομείων, η αξιολόγηση του τρόπου υπολογισμού των εισφορών στο ΓεΣΥ, οι όροι εργοδότησης του προσωπικού κ.ά. θα έπρεπε να είχαν προηγηθεί του σταδίου που σήμερα βρίσκεται το ΓεΣΥ.\nΗ Ελεγκτική Υπηρεσία πάντως ζητά από τον Υπουργό Οικονομικών να την ενημερώσει τους λόγους που έχουν αυτοί οι όροι περιληφθεί στο διαγωνισμό και κατά πόσο υπάρχει συντονισμός/συνεννόηση με το Υπουργείο Υγείας.\nΝα σημειωθεί ότι ο νόμος για το ΓεΣΥ και την αυτονόμηση των νοσοκομείων έχει πάρει το πράσινο φως από τη Βουλή. Στο νόμο για το ΓεΣΥ έχουν ενσωματωθεί οι εισφορές, όπως αυτές συμφωνήθηκαν με τους κοινωνικούς εταίρους.\nΚαι οι κανονισμοί λειτουργίας των νοσοκομείων έχουν επίσης συμφωνηθεί μεταξύ Υπουργείου Υγείας και λειτουργών υγείας και έχουν υιοθετηθεί από τη Βουλή. Η Ελεγκτική Υπηρεσία εντοπίζει επίσης ζήτημα και με τις προθεσμίες του διαγωνισμού.\nΕπειδή ο διαγωνισμός έχει κόστος 495.000 ευρώ+ΦΠΑ θα έπρεπε -στη βάση της Νομοθεσίας- η υποβολή των προσφορών να είχε καθοριστεί στις 35 μέρες και όχι στις 21 μέρες όπως καθορίζεται. Θα έπρεπε επίσης να δημοσιευτεί στην επίσημη εφημερίδα της ΕΕ. Κάτι τέτοιο όμως δεν έγινε για λόγο που ζητείται από το Υπουργείο Οικονομικών να διευκρινίσει.\n«Δεν κινδυνεύουν ζωές, χάνονται ζωές…»\nΕκδήλωση διαμαρτυρίας από τους νεφροπαθείς της επαρχίας Αμμοχώστου ανήμερα της επίσκεψης του ΠτΔ στην περιοχή\nΕκδήλωση διαμαρτυρίας πραγματοποίησαν χθες οι νεφροπαθείς της επαρχίας Αμμοχώστου διαμαρτυρόμενοι για το μη διορισμό μόνιμου νεφρολόγου στο νοσηλευτήριο της περιοχής τους.\nΔεν είναι όμως μόνο η ειδικότητα του νεφρολόγου που απουσιάζει από το νοσηλευτήριο… Όπως πλειστάκις έχουν καταγγείλει οι βουλευτές της Αμμοχώστου, το νοσηλευτήριο «πάσχει» από τη νόσο της υποστελέχωσης, με πολλές ομάδες ασθενών να εξυπηρετούνται από επισκέπτες ιατρούς.\nΤο γεγονός ελλοχεύει σοβαρό κίνδυνο για την υγεία τους, αφού στην περίπτωση έκτακτων και επειγόντων περιστατικών, ελλείψει ειδικών ιατρών, παραπέμπονται στο νοσηλευτήριο της Λάρνακας. Ενδεικτική της κατάστασης που επικρατεί, η δήλωση του βουλευτή του ΑΚΕΛ Χριστάκη Τζιοβάνη:\n«Είμαστε στο τραγικότατο σημείο όχι απλά να κινδυνεύουν ζωές, αλλά να χάνονται ζωές». Οι νεφροπαθείς της Αμμοχώστου είχαν λάβει διαβεβαιώσεις ότι μέχρι και τον περασμένο Μάιο θα διορίζετο μόνιμος ιατρός νεφρολόγος στο νοσηλευτήριο.\nΧθες, σύμφωνα με τον πρόεδρο των αιμοκαθαρόμενων ασθενών Αμμοχώστου Γιώργο Κκέζο, διά στόματος του Υπουργού Υγείας «λάβαμε νέες υποσχέσεις ότι θα διοριστεί μόνιμος ιατρός στο νοσοκομείο της περιοχής μας».\nΜιλώντας στο ραδιόφωνο του Άστρα η διευθύντρια του Γενικού Νοσοκομείου Αμμοχώστου, Αμαλία Χατζηγιάννη, ανέφερε πως η Διεύθυνση του Υπουργείου Υγείας προσπαθεί τους τελευταίους μήνες να εξεύρει λύση στο όλο πρόβλημα.\nΗ διευθέτηση που δόθηκε είναι όπως ιατρός από τη Λάρνακα επισκέπτεται το νοσηλευτήριο τέσσερις φορές τη βδομάδα, αντί δύο που ήταν παλαιότερα, είπε η Δρ Χατζηγιάννη για να προσθέσει ωστόσο ότι «η τοποθέτηση νέου γιατρού σε μόνιμη βάση είναι η πιο ορθή λύση».\nΕρωτηθείσα γιατί μέχρι σήμερα δεν έχει διοριστεί ιατρός στο νοσηλευτήριο, είπε πως «δεν δείχνουν ενδιαφέρον οι γιατροί να τοποθετηθούν στην επαρχία Αμμοχώστου».\n«Δεν νιώθουν ασφαλείς οι νεφροπαθείς»\n«Η συνεχής εναλλαγή νεφρολόγων στη μονάδα αιμοκάθαρσης δημιουργεί άγχος και προβληματισμό στους ασθενείς», ανέφερε ο κ. Κκέζος και πρόσθεσε ότι «οι αιμοκαθαρόμενοι ασθενείς της Αμμοχώστου απαιτούν ίσα δικαιώματα με τους αιμοκαθαρόμενους της Λάρνακας και των άλλων επαρχιών».\nΣε δήλωσή του ο βουλευτής του ΑΚΕΛ, Χριστάκης Τζιοβάνης, ανέφερε πως «όλες οι προσπάθειες για πλήρωση των κενών θέσεων και μετακίνηση ιατρών στο νοσοκομείο Αμμοχώστου πέφτουν στο κενό».\nΟ Χρ. Τζιοβάνης αναφέρθηκε και στα σοβαρά προβλήματα που αντιμετώπισε το νοσηλευτήριο στο πρόσφατο παρελθόν. «Πριν ένα χρόνο ήμασταν εδώ και μαχόμασταν να κρατήσουμε εν ζωή τη γυναικολογική κλινική.\nΈξι μήνες προηγουμένως φωνάζαμε για την υποστελέχωση της ορθοπεδικής κλινικής αλλά και γενικά για την ολική υποστελέχωση του Γενικού Νοσοκομείου Αμμοχώστου. Σήμερα αγωνιούμε με τους 20 και πλέον νεφροπαθείς –αιμοκαθαρόμενους ασθενείς της επαρχίας Αμμοχώστου», δήλωσε χαρακτηριστικά. Eίπε ακόμη ότι απουσία μόνιμου γιατρού αναπτύσσει αισθήματα ανασφάλειας και φόβου στους ασθενείς.\nΚαταλήγοντας, ανέφερε ότι το ΑΚΕΛ θα παραμείνει δίπλα στους ασθενείς, τους ιατρούς και τους νοσηλευτές μέχρι η κυβέρνηση να στελεχώσει το νοσοκομείο για να ανταποκρίνεται πλήρως σε κάθε περιστατικό.\nΜπροστά σε δυσάρεστη έκπληξη οι νεφροπαθείς\nΜπροστά σε δυσάρεστες εκπλήξεις βρέθηκαν οι νεφροπαθείς που διαμαρτυρήθηκαν χθες. Όταν εισήλθαν στο νοσοκομείο για να υποβληθούν σε αιμοδιάλυση ενημερώθηκαν ότι δεν θα τους δοθεί όλος ο χρόνος που απαιτεί η θεραπεία τους.\nΔόθηκαν, όπως ενημερώθηκαν, γι’ αυτό το θέμα οδηγίες από τον διευθυντή του νεφρολογικού τμήματος του νοσοκομείου της Λάρνακας.\nΗ διευθύντρια του νοσοκομείου της Αμμοχώστου ανέφερε ότι η νεφρολόγος που ήταν καθήκον στο νοσηλευτήριο της Αμμοχώστου είχε οδηγίες όπως παρατείνει μόνο κατά ένα 20λεπτο το χρόνο της αιμοκάθαρσης των ασθενών.\nΣυνεπώς, πρόσθεσε, δεν θα ολοκληρωνόταν ο χρόνος που απαιτούσε η θεραπεία τους. Διεμήνυσε πάντως πως η Διεύθυνση του νοσηλευτηρίου κατέστησε σαφές προς όλες τις κατευθύνσεις πως δεν θα έπρεπε καμία ζωή να κινδυνέψει λόγω των οδηγιών που δόθηκαν.\nΣημείωσε μάλιστα πως η Διεύθυνση πρότεινε όπως οι χθεσινές θεραπείες πραγματοποιηθούν σε δύο φάσεις (πρωί και απόγευμα) «ωστόσο οι οδηγίες δίνονται από τον εκάστοτε διευθυντή της κλινικής που στη συγκεκριμένη περίπτωση είναι ο διευθυντής του νοσοκομείου της Λάρνακας».\nΚοντά σε συμφωνία για τα ΤΑΕΠ Υπ. Υγείας- γιατροί\nΚοντά σε συμφωνία βρίσκονται γιατροί και Υπουργείο Υγείας για τα κίνητρα που θα πρέπει να δοθούν στους γιατρούς που εργάζονται στα Τμήματα Επειγόντων Περιστατικών των νοσοκομείων.\nΩς γνωστό, ελλείψει κινήτρων, το ενδιαφέρον ιατρών να εργαστούν στις Α’ Βοήθειες είναι υποτονικό. Πολύ πρόσφατα, διά τηλεοράσεως, ο Υπουργός Υγείας Γιώργος Παμπορίδης ανακοίνωσε πως θα μεταφέρει πρόταση στο Υπουργικό Συμβούλιο για καταβολή επιδόματος στους γιατρούς που υπηρετούν στα ΤΑΕΠ των δημοσίων νοσηλευτηρίων. Ανακοίνωσε εξάλλου ότι κανένας ιατρός δεν θα τοποθετείται σε Κέντρο Υγείας εάν δεν έχει περάσει πρώτα έξι ή δώδεκα μήνες από Τμήμα Πρώτων Βοηθειών.\nΟ διάλογος μεταξύ της Παγκύπριας Συντεχνίας Κυβερνητικών Ιατρών και Υπουργείου Υγείας γι’ αυτό το θέμα βρίσκεται σε πολύ προχωρημένο στάδιο, ενώ στο τραπέζι έχει τεθεί και η επέκταση του ωραρίου λειτουργίας των εξωτερικών ιατρείων, κάτι που πιστεύεται ότι θα αποσυμφορήσει σε μεγάλο βαθμό τα Τμήματα Επειγόντων Περιστατικών.\nΑξίζει να σημειωθεί ότι η ΠΑΣΥΚΙ έχει θέσει ως προϋπόθεση την παραχώρηση κινήτρων στους γιατρούς των ΤΑΕΠ στη συμφωνία που υπέγραψε με τον Πρόεδρο Αναστασιάδη για τη μεταρρύθμιση της Υγείας. «Βρισκόμαστε κοντά σε συμφωνία» δήλωσε στη «Χ» ο πρόεδρος της συντεχνίας Δρ Σωτήρης Κούμας ύστερα από νέα συνάντηση που είχε χθες η ΠΑΣΥΚΙ με ανώτερους λειτουργούς του Υπουργείου Υγείας.\nΌπως είπε, «συζητούμε διάφορα μέτρα που θα πρέπει να παρθούν για να μπορέσουν τα ΤΑΕΠ να λειτουργούν εύρυθμα και λειτουργικά». Κληθείς να σχολιάσει εάν αυτά τα μέτρα είναι και οικονομικά, απάντησε καταφατικά λέγοντας χαρακτηριστικά: «Η παραχώρηση οικονομικών κινήτρων είναι ένα πολύ σημαντικό βήμα γι’ αυτό και ο διάλογος για αυτό το θέμα έχει προχωρήσει αρκετά».\nΚαι οι δύο πλευρές, τόνισε, αντιλαμβάνονται ότι στα ΤΑΕΠ υπάρχει πρόβλημα. Ενδεικτικά ανέφερε πως το Υπουργείο Υγείας εδώ και καιρό έχει προκηρύξει δέκα θέσεις για ιατρικούς λειτουργούς στα ΤΑΕΠ «και δεν έτυχε οποιασδήποτε ανταπόκρισης αυτή η προκήρυξη».\nΝα μην τους αφήσουμε... να τρώνε και να πίνουν σε βάρος μας!


vavelhaber: ΚΑΣΤΟΡΙΑ: ΕΝΑΣ ΤΟΥΡΙΣΤΙΚΟΣ ΠΡΟΟΡΙΣΜΟΣ ΠΑΝΤΟΣ ΚΑΙΡΟΥ\nΚΑΣΤΟΡΙΑ: ΕΝΑΣ ΤΟΥΡΙΣΤΙΚΟΣ ΠΡΟΟΡΙΣΜΟΣ ΠΑΝΤΟΣ ΚΑΙΡΟΥ\nΚΑΣΤΟΡΙΑ: Το στολίδι της χερσονήσου της λίμνης Ορεστιάδας. Η πόλη, των δεκάδων βυζαντινών εκκλησιών. Των παραδοσιακών σπιτιών και των βυζαντινών κάστρων. Της ιστορίας, της λαϊκής αρχιτεκτονικής και του πολιτισμού.\nΚέντρο του Μακεδονικού αγώνα του Ελληνισμού, για την επιβίωσή του. Η περιοχή του προϊστορικού λιμναίου οικισμού του Δισπηλιού. Των υπόγειων σπηλαίων και των σταλακτιτών ολόγυρα στη λίμνη. Των χιονοδρομικών κέντρων της Βασιλίτσας και της Βίγλας, μια ανάσα δίπλα της.\nΗ πόλη των κύκνων , της φιλοζωίας και της παγωμένης μαγείας της λίμνης της το χειμώνα. Και με μια κουβέντα: μια πόλη φυσικών προδιαγραφών μεσευρώπης, μα στην Ελληνική ενδοχώρα. Μια πόλη που έχει όλα εκείνα που ψάχνει ένας απαιτητικός περιηγητής.\nΕκεί στην εσχατιά της Ελληνικής επικράτειας...Προγραμματίστε μια ολιγοήμερη απόδραση στην Καστοριά. Οποιαδήποτε εποχή του χρόνου. Κι η Καστοριά μας, θα σας αποζημιώσει.\nΚαι μετά μια χορταστική μέρα στη Καστοριά, αξίζει πραγματικά τον κόπο να απαγκιάσει κάποιος στο "Τσιπουράδικο του Θωμά" Για να γευτεί παραδοσιακές γεύσεις, υποδειγματικό service , κέφι και ζεστασιά και κάτι πολύ βασικό στις εποχές που περνάμε: σεβασμό στο πορτοφόλι του.\nΑναρτήθηκε από vavel στις 9:23 π.μ.


Αντηλιακό: Νο1 σύμμαχος στην αντιγήρανση – Πώς το ανανεώνεις πάνω από το makeup | MYLIFESTYLE\nMYLIFESTYLEΑντηλιακό: Νο1 σύμμαχος στην αντιγήρανση -...\nΔύο κινήσεις χρειάζεται να ακολουθεί μια γυναίκα για να παραμένει νέα και λαμπερή. Να πίνει νερό και να φορά αντηλιακό όλο το χρόνο!\nΤο αντηλιακό πρέπει να αποτελεί μέρος της skincare ρουτίνας. To SPF του αντηλιακού σου σίγουρα δε μπορεί να καταφέρει να σε προστατεύει όλη τη μέρα. Από τη στιγμή που έρθει σε επαφή με τον ήλιο, η ισχύς του αρχίζει να μειώνεται. Έτσι, μέχρι το μεσημέρι είναι πολύ πιθανό να έχει εξαλειφθεί, ενώ όταν φοράς τη μάσκα σου ή ακουμπάς το πρόσωπο σου, το αντηλιακό σου φεύγει.\nΑντηλιακό, μάσκα και makeup: Ένας δύσκολος συνδυασμός\nΠώς θα ανανεώσεις όμως, το αντηλιακό σου, ενώ φοράς ήδη το makeup σου κι έχεις κάνει το μακιγιάζ σου για την ημέρα;\nΤο ιδανικό θα ήταν να διαθέτεις δύο είδη: ένα που θα εφαρμόζεις κάθε πρωί κι ένα που θα έχεις πάντα μαζί σου. Το πρώτο που εφαρμόζεις στο σπίτι σου μπορεί να είναι ένα αρκετά ενυδατικό αντηλιακό με υψηλό δείκτη προστασίας (σ.σ. πεταμένα λεφτά ο δείκτης πάνω από 30) που θα λειτουργεί και σαν βάση για το makeup σου.\nΚαι μετά; Θα προτιμήσεις ένα αντηλιακό σε μορφή σπρέι, αποκλειστικά για πρόσωπο και λαιμό. Θα προσέξεις να έχει ματ αποτέλεσμα, έτσι ώστε να μη γυαλίζεις περισσότερο όσο περνά η μέρα. Τέτοιου είδους αντηλιακά προστατεύουν το πρόσωπο σου και από τους ρύπους της ατμόσφαιρας που απορροφά το πρόσωπο σου.\nΑρκεί να ψεκάσεις από μία συγκεκριμένη απόσταση σε όλο το πρόσωπο σου και αυτό θα κάνει τη δουλειά του.\nTIP: Ποτέ μην ξεχνάς το αντηλιακό στα χέρια και το ντεκολτέ


Τι συμβολίζει ένα φυτό. - Βοτανολογικά\nΑρχική Όλα τα άρθρα Τι συμβολίζει ένα φυτό.\nΤι συμβολίζει ένα φυτό.\nΈχουμε κάποια έκπληξη με ένα μπουκέτο φωτεινά κίτρινα άνθη για μία κοινωνική εκδήλωσή μας.\nΔηλώνουμε ένθερμα το πάθος μας με κόκκινα βελούδινα τριαντάφυλλα.\nΈχουμε την αίσθηση για τις προσωπικότητες των διαφόρων λουλουδιών και διαισθητικά θα επιλέξουμε το ένα ή το άλλο που ταιριάζει στη διάθεση μας ή την περίσταση.\nΑλλά ξέρατε ότι η συμμετοχή ορισμένων λουλούδια με διαφορετικές σημασίες είναι μία πανάρχαια μορφή τέχνης;\nΟι Ιάπωνες την αποκαλούν Hanakotoba, Floriography – ένα όνομα για τη γλώσσα των λουλουδιών – επινοήθηκε στη βικτοριανή εποχή, και ενώ η αρχική μεταφράσει του μπορεί να έχει μετατοπιστεί με την πάροδο του χρόνου, η ιδέα ότι μέσω του συμβολισμού των λουλουδιών μπορούμε να εκφράσουμε αυτό που θέλουμε να πούμε εξακολουθεί να ισχύει.\nΠροηγούμενο άρθροΗ ψυχολογία των χρωμάτων.\nΕπόμενο άρθροΝεροκάρδαμο το φαρμακευτικό.


Διεθνές Σχολείο ΠΣΑΤ-Ελένη Παπαθανασίου: «Γυναίκα και ΜΜΕ: Συνεχής αγώνας καταξίωσης στην πάροδο των χρόνων» – ΠΣΑΤ – Πανελλήνιος Σύνδεσμος Αθλητικού Τύπου\nHome / Breaking News / Διεθνές Σχολείο ΠΣΑΤ-Ελένη Παπαθανασίου: «Γυναίκα και ΜΜΕ: Συνεχής αγώνας καταξίωσης στην πάροδο των χρόνων»\nΔιεθνές Σχολείο ΠΣΑΤ-Ελένη Παπαθανασίου: «Γυναίκα και ΜΜΕ: Συνεχής αγώνας καταξίωσης στην πάροδο των χρόνων»\nIoanna Alisandratou 08/11/2021\tBreaking News, Slider, Ανακοινώσεις, ΑΡΘΡΑ, Αρχείο, Ειδήσεις, Θερινό Σχολείο Leave a comment 119 Views\nΟ Πανελλήνιος Σύνδεσμος Αθλητικού Τύπου (ΠΣΑΤ) δημοσιεύει τις ομιλίες των προσκεκλημένων εισηγητών του 8ου Διεθνούς Σχολείου Αθλητισμού που διοργανώθηκε με επιτυχία στις εγκαταστάσεις της Διεθνούς Ολυμπιακής Ακαδημίας (ΔΟΑ), στην Αρχαία Ολυμπία, το τριήμερο 27-29 Οκτωβρίου 2021.\nΗ δημοσιογράφος Ελένη Παπαθανασίου-Αποστολάκη προσκλήθηκε από τον ΠΣΑΤ να μιλήσει στην ενότητα «Η ισότητα των φύλων στον Αθλητισμό και τα ΜΜΕ – Παρίσι 2024» του 8ου Διεθνούς Σχολείου γιατί υπηρετεί τρία πεδία, στα οποία εκπροσωπεί επάξια τη γυναίκα! Τη δημοσιογραφία, την προπονητική και την αυτοδιοίκηση. Εκτός από αθλητική συντάκτρια, μέλος της Ένωσης Συντακτών Θεσσαλίας και πρόεδρος της Περιφερειακής Επιτροπής του ΠΣΑΤ στη Θεσσαλία, η Ελένη Παπαθανασίου υπήρξε η πρώτη Ελληνίδα προπονήτρια μπάσκετ σε ανδρική ομάδα στην Ιστορία. Τα τελευταία χρόνια είναι εκλεγμένη δημοτική σύμβουλος της αντιπολίτευσης στον Δήμο Βόλου.\nΗ εισήγησή της, με τίτλο «Γυναίκα και ΜΜΕ: Συνεχής αγώνας καταξίωσης στην πάροδο των χρόνων», ξεκίνησε με μία ιστορική αναφορά στην παρουσία πρωτοπόρων γυναικών στον ανδροκρατούμενο Τύπο, βασισμένη σε στοιχεία της εξαιρετικής έρευνας της συναδέλφου Δήμητρας Κουντή. Από την εκπαιδευτικό, ποιήτρια και δημοσιογράφο Σκυργιανή Ευφροσύνη Μήτρου-Σαμαρτζίδη, το 1845, στην Κωνσταντινούπολη έως την πρώτη γυναίκα – μέλος του Δ.Σ. της ΕΣΗΕΑ, Μαρία Ρεζάν, τη νυν πρόεδρο της ΕΣΗΕΑ και πρώτη γυναίκα πρόεδρός της Μαρία Αντωνιάδου, την πρώτη αθλητική δημοσιογράφο που μετέδωσε αγώνα ποδοσφαίρου Βάσω Μώραλη και τη Λήδα Βεντούρα. Εν συνεχεία, παρουσίασε αποτελέσματα ερευνών, τα οποία καταδεικνύουν την ιδιαίτερα χαμηλή παρουσία γυναικών σε τομείς λήψης αποφάσεων στα ελληνικά ΜΜΕ και στον αθλητισμό, καθώς και συγκεκριμένα στην προπονητική.\n«θα έλεγα πως τη μεγαλύτερη ψυχική φθορά ως γυναίκα που έχω νιώσει, είναι στο αυτοδιοικητικό κομμάτι,» κατέθεσε η Ελένη Παπαθανασίου-Αποστολάκη καταλήγοντας: Χρειάζεται καθημερινός αγώνας για να μπορέσει η γυναίκα και ειδικότερα η γυναίκα δημοσιογράφος να πάρει τη θέση που της αρμόζει στο κοινωνικό γίγνεσθαι, αφού όπως έγραψε και ο αείμνηστος, Οδυσσέας Ελύτης, για να… γυρίσει ο Ήλιος, θέλει δουλειά πολύ».\nΑναλυτικά, η εισήγηση της Ελένης Παπαθανασίου-Αποστολάκη στο 8ο Διεθνές Σχολείο του ΠΣΑΤ:\n«Αγαπητές συναδέλφισσες, αγαπητοί συνάδελφοι\nΘα ήθελα να ευχαριστήσω τον Πρόεδρο του ΠΣΑΤ κ. Γιάννη Θεοδωρακόπουλο και τα μέλη του Διοικητικού Συμβουλίου του Συνδέσμου για τη σημερινή τιμητική πρόσκληση, να βρεθώ στο βήμα των εργασιών του Διεθνούς Σχολείου που πλέον αποτελεί έναν πρωτοπόρο για τη χώρα μας θεσμό. Ως μέλος λοιπόν της Ένωσης Συντακτών Θεσσαλίας και πρόεδρος της Περιφερειακής Επιτροπής του ΠΣΑΤ στη Θεσσαλία, θα επιχειρήσω να τοποθετηθώ στον αγώνα των γυναικών δημοσιογράφων για καταξίωση στην πάροδο των χρόνων.\nΤα πάντα στη ζωή κυρίες και κύριοι συνάδελφοι, αποτελούν μια αλυσίδα. Για να είμαστε εδώ εμείς σήμερα και να μας δίνεται αυτό εδώ το τόσο τιμητικό βήμα για να εκφράσουμε τις απόψεις μας, υπήρξαν στο παρελθόν ορισμένες γυναίκες δημοσιογράφοι, που σε πολύ πιο δύσκολες εποχές, άνοιξαν τον δρόμο για όλα όσα ακολούθησαν. Πολλά ακόμη πρέπει να γίνουν, όμως θεωρώ πως χάρις σ’ αυτές υπάρχουμε όλες οι υπόλοιπες.\nΓι’ αυτό θα μου επιτρέψετε στο πρώτο μέρος της τοποθέτησής μου να κάνω μια μικρή ιστορική αναφορά, βασισμένη σε στοιχεία της εξαιρετικής έρευνας της συναδέλφου Δήμητρας Κουντή.\nΗ παρουσία πρωτοπόρων γυναικών λοιπόν στον ανδροκρατούμενο Τύπο, έγινε υπαρκτή στην Κωνσταντινούπολη το 1845 από την νεαρή Σκυργιανή Ευφροσύνη Μήτρου-Σαμαρτζίδη, που ήταν εκπαιδευτικός και ποιήτρια, αλλά όπως η ίδια έλεγε, επέλεξε το «παγκόσμιον, φωτεινότερον όλων σχολείον της δημοσιογραφίας». Επρόκειτο για την «Κυψέλη», ένα «σύγγραμμα περιοδικόν γυναικείον» όπως το χαρακτηρίζει η εκδότριά του, το πρώτο ελληνόγλωσσο γυναικείο έντυπο που εκδόθηκε μάλιστα στον οθωμανικό χώρο, κάνοντας την επανάσταση της εποχής.\nΘεωρείται και το πρώτο «φεμινιστικό» περιοδικό, καθώς αποδίδει την κοινωνική ανισότητα μεταξύ των δύο φύλων στον ανδροκρατικό χαρακτήρα των κοινωνιών.\nΜετά την Κυψέλη εκδόθηκαν, κυρίως από το 1880 έως το 1920, πολλά γυναικεία περιοδικά από την Κωνσταντινούπολη και την Αθήνα έως τα Χανιά και τη Σάμο. Το 1898 οργανώθηκε στο Αγρίνιο από το σύλλογο «Εργάνη Αθηνά» και φεμινιστικό συνέδριο παρουσία βασιλέων, πολιτικών, διπλωματών.\nΣτη συνέχεια συναντάμε και την πρώτη Ελληνίδα πεζογράφο-δημοσιογράφο που σήκωσε τη σημαία της γλωσσικής και γυναικείας χειραφέτησης.\nΗ Κωνσταντινοπολίτισα Αλεξάνδρα Παπαδοπούλου (1867-1906) εξέδωσε το 1887 το Ημερολόγιο των Κυριών, και τη διετία 1896-97 συνίδρυσε και συνεργάστηκε με τον ποιητή Ιωάννη Γρυπάρη στη σύνταξη του περιοδικού Φιλολογική Ηχώ\nΔυστυχώς λόγω της πλούσιας δράσης της, «αγκάθι» για την εποχή, το 1899 με απόφαση της Πατριαρχικής Κεντρικής Εκκλησιαστικής Επιτροπής, η Παπαδοπούλου αποκλείσθηκε ως εκπαιδευτικός απ’ όλα τα σχολεία της Πόλης.\nΜορφές που συνδέουν τον 19ο αιώνα με τον 20ο είναι η Ευγενία Ζωγράφου (1878-1963), η τόσο ξεχωριστή για την εποχή της Αναπλιώτισσα Λογοτέχνης, θεατρική συγγραφέας και δημοσιογράφος που ασχολήθηκε κατά κύριο λόγο με το εργατικό ρεπορτάζ και η πιο γνωστή απ’ όλες Καλιρρόη Παρρέν (1861-1940, μια ευκατάστατη αστή, φανατική μοναρχική και αντιβενιζελική που εκδίδει την Εφημερίδα των Κυριών για τριάντα ένα χρόνια (1887-1917) ενώ η Ζωγράφου εξέδιδε την Ελληνικήν Επιθεώρησιν για τριάντα επτά χρόνια (1907-1943), αντιμετωπίζοντας το «γυναικείο ζήτημα» σε συνάρτηση με την απάνθρωπη κοινωνική υποδομή.\nΣτις πρώτες δεκαετίες του 20ου αιώνα, έχουμε το φαινόμενο σύζυγοι ή κόρες εκδοτών-δημοσιογράφων, να μπαίνουν δυναμικά στον δημοσιογραφικό στίβο και να συνεχίζουν με επιτυχία το έργο γονιών ή συζύγων του.\nΞεχωριστή φυσιογνωμία αποτελεί η Ζαν Στεφανόπολι, κόρη του ιδρυτή της εφημερίδας Messager d’ Athenes, Αντώνιου Τζαννετάκη Στεφανόπολι. Η Στεφανόπολι συνέχισε την έκδοσή της για 40 χρόνια, την έκανε καθημερινή, υπέγραφε το κύριο άρθρο, ασχολείτο με σοβαρά εθνικά θέματα και με τα πολιτιστικά. Μάλιστα, η Στεφανόπολι ήταν η πρώτη φοιτήτρια της Φιλοσοφικής Σχολής του Πανεπιστημίου Αθηνών το 1890.\nΣτην εποχή της Αντίστασης εξάλλου, με την καθοδήγηση της Ηλέκτρας Αποστόλου, εκδόθηκε και το κεντρικό όργανο της ΕΠΟΝ, η ΝΕΑ ΓΕΝΙΑ στις 22 Μαρτίου του 1943. Η Νέα Γενιά εξελίχτηκε στο μακροβιότερο έντυπο της ΕΠΟΝ, ενώ στη συνέχεια πολλές Επονίτισσες στελέχωσαν και τον λεγόμενο «αστικό» Τύπο, δίνοντας μέσα από την πένα τους τον αγώνα για το δικαίωμα ψήφου των γυναικών που επιτεύχθηκε τελικά το 1952. Η συμβολή λοιπόν των γυναικών δημοσιογράφων στην επίτευξη του δικαιώματος ψήφου στις γυναίκες ήταν τεράστιο.\nΑυτή η έντονη γυναικεία παρουσία στα δημοσιογραφικά πράγματα, και ιδιαίτερα η σχέση πατέρα-κόρης στη διεύθυνση εφημερίδας, θυμίζει μία ανάλογη περίπτωση: την Ελένη Βλάχου (1911-1995) που ανέλαβε το 1951 τη διεύθυνση της εφημερίδας «Καθημερινή» μετά τον θάνατο του πατέρα της Γεωργίου Βλάχου. Μάλιστα, από την Ελένη Βλάχου πληροφορούμαστε πως το 1936, στους Ολυμπιακούς Αγώνες του Βερολίνου, από τους 1500 δημοσιογράφους οι 80 ήταν γυναίκες. Επειδή δεν την άφηναν οι άντρες συνάδελφοί της να κάνει τη δουλειά της όπως ήθελε, το 1961 εξέδωσε τη Μεσημβρινή που έκλεισε το 1994, έχοντας στα ηνία της τη μετέπειτα Ευρωβουλευτή Κατερίνα Δασκαλάκη.\nΣτο συνδικαλιστικό χώρο, η γυναίκα κατάφερε να εισχωρήσει μόλις το 1984, όταν η Μαρία Ρεζάν εκλέχθηκε στο Διοικητικό Συμβούλιο της ΕΣΗΕΑ. Εκατό χρόνια μετά από την ίδρυση της ΕΣΗΕΑ (1914), αναδείχθηκε το 2014, η πρώτη γυναίκα πρόεδρος, η Μαρία Αντωνιάδου. Στον άλλο ανδροκρατούμενο χώρο, αυτό του αθλητισμού, η γυναίκα κατάφερε να εισχωρήσει την δεκαετία, του 1980, με πρωτοπόρα τη δική μας Βάσω Μώραλη, την πρώτη γυναίκα που γράφτηκε μέλος στον ΠΣΑΤ το 1987 (εξήντα χρόνια μετά από την έκδοση της πρώτης αθλητικής εφημερίδας το 1927), καθώς και τη Λήδα Βεντούρα (ΕΡΤ-2).\nΘεωρώ πως η Βάσω Μώραλη, άνοιξε τον δρόμο σε όλες τις νεότερες γενιές. Με πάθος στη δουλειά της, με ήθος και τεχνογνωσία, επί 10ετίες, όχι μόνο έγινε αποδεκτή σ’ ένα καθαρά έως τότε ανδροκρατούμενο επάγγελμα, αλλά δίδαξε στην κυριολεξία πως είναι η πραγματική δημοσιογραφία.\nΣήμερα όμως τι συμβαίνει στον γυναικείο αθλητικό χώρο γενικότερα;\nΈρευνες δείχνουν ότι σε ευρωπαϊκό επίπεδο οι γυναίκες κατέχουν, κατά μέσο όρο, το 14 % των θέσεων λήψης αποφάσεων στις συνομοσπονδίες ολυμπιακών αθλημάτων της ηπειρωτικής Ευρώπης. Στις 28 συνομοσπονδίες που περιλαμβάνονται στην έρευνα, εντοπίστηκαν μόνο μία γυναίκα πρόεδρος και οκτώ γυναίκες αντιπρόεδροι σε ένα σύνολο 91 τέτοιων θέσεων. Τα στοιχεία αυτά αντικατοπτρίζουν τάσεις οι οποίες διαπιστώνονται και σε άλλους τομείς λήψης αποφάσεων, όπου όσο υψηλότερη είναι η θέση, τόσο μεγαλύτερο είναι το χάσμα μεταξύ των φύλων. Στα κράτη μέλη, η εκπροσώπηση των γυναικών στις κορυφαίες θέσεις λήψης αποφάσεων των αθλητικών οργανώσεων παραμένει πολύ χαμηλή.\nΤην τελευταία 10ετία, οι γυναίκες κατείχαν κατά μέσο όρο μόνο το 14 % του συνόλου των θέσεων, το δε ποσοστό τους κυμαίνεται από 3 % στην Πολωνία έως 43 % στη Σουηδία. Ο αθλητισμός θεωρείται ανδρικό πεδίο, κυριαρχούν οι άνδρες, η δε πρόοδος όσον αφορά την ισότητα των φύλων παρεμποδίζεται από τις κοινωνικές αντιλήψεις\nΣτην Ελλάδα, σε σύνολο 53 Ομοσπονδιών, συναντάμε μόλις τέσσερις γυναίκες προέδρους, μία μάλιστα εκ των οποίων στην Ομοσπονδία Ανοικτής Θάλασσας είναι και Βολιώτισσα, η Εριφύλλη Βαρδάκη. Στον ΠΣΑΤ εξάλλου επί συνόλου 1291 μελών, γυναίκες είναι μόλις 125, ποσοστό περίπου στο 10%. Όσον αφορά τη Ένωση Συντακτών Θεσσαλίας Στερεάς και Εύβοιας, την Ένωση στην οποία ανήκω, από τα 184 συνολικά μέλη, γυναίκες είναι 62, ποσοστό περίπου 30%.\nΜεγάλη τιμή φυσικά για την ελληνική γυναικεία δημοσιογραφία, αποτελεί η εκλογή της Έφης Ζικούλη στο Διοικητικό Συμβούλιο της Ευρωπαϊκής Ομοσπονδίας Τάε Κβον Ντο. Έτσι, η καλή συνάδελφος είναι η πρώτη γυναίκα στην ιστορία που έφτασε σε Διοικητικό Συμβούλιο Ευρωπαϊκής Ομοσπονδίας. Μακάρι τα επόμενα χρόνια να έχουμε ανάλογη συνέχεια και με άλλες συναδέλφους.\nΤο προπονητικό επάγγελμα είναι ένας ακόμη τομέας του αθλητισμού στον οποίο οι γυναίκες υστερούν σημαντικά. Όπως αναφέρουν μελέτες κρατών-μελών της ΕΕ, εκτιμάται ότι μόνο το 20 % έως 30 % των προπονητών(-ριών) σε όλα τα αθλήματα στην Ευρώπη είναι γυναίκες. Πολύ δύσκολα άνδρες εμπιστεύονται γυναίκες να προπονήσουν αντρικές ή ακόμη και εφηβικές ομάδα. Επειδή είχα την τιμή να το κάνω στο παρελθόν, θεωρώ πως το πρώτο που θα πρέπει να κερδίσει μια γυναίκα για να μπορέσει να πετύχει, είναι η εμπιστοσύνη και ο σεβασμός παικτών, διοίκησης και φυσικά αντιπάλων προπονητών και φιλάθλων. Όλα τα άλλα έρχονται μόνα τους με σκληρή δουλειά και αφοσίωση και ίσως μάλιστα κάποιες φορές να είναι και ευκολότερο το έργο μας στους άντρες, αφού η ψυχολογία των γυναικών είναι πιο εύπλαστη και εναλλασσόμενη από αυτή των ανδρών με ό,τι αυτό συνεπάγεται.\nΠροπονήτριες εντοπίζονται συνήθως σε αθλήματα τα οποία εμφανίζουν υψηλό ποσοστό συμμετοχής γυναικών (π.χ. χορός, ενόργανη γυμναστική, καλλιτεχνικό πατινάζ και ιππασία) και προπονούν κυρίως γυναίκες, ή κορίτσια που αγωνίζονται σε τοπικό και περιφερειακό επίπεδο, μα και τα τελευταία χρόνια τις συναντούμε και στις εθνικές κατηγορίες σε αθλήματα όπως το μπάσκετ. Δυστυχώς ελάχιστες Ομοσπονδίες εμπιστεύονται γυναίκες σε πρώτο ρόλο, ενώ συναντούμε αρκετές ως βοηθούς.\nΣημαντικές διαφορές υπάρχουν επίσης στην κάλυψη γυναικείων και ανδρικών αθλημάτων από τα μέσα ενημέρωσης, αφού στα δεύτερα δίνεται πολύ μεγαλύτερη προβολή. Πολλές φορές ο γυναικείος αθλητισμός, δεν καλύπτεται ούτε σε μονόστηλο. Έχουμε συναντήσει εξάλλου ρεπορτάζ να προωθούν την σεξιστική αντιμετώπιση των γυναικών αφού εστιάζουν στην ανάδειξη της θηλυκότητας και της εμφάνισής τους και απαξιώνουν τα αθλητικά τους επιτεύγματα. Για την εξάλειψη των διακρίσεων σε βάρος του γυναικείου αθλητισμού από τα ΜΜΕ, πρέπει να γίνουν ριζικές αλλαγές στην αθλητική κουλτούρα.\nΤα ΜΜΕ είναι αυτά που μπορούν και οφείλουν να παίξουν σημαντικό ρόλο στην ενίσχυση της προσπάθειας ανάδειξης του γυναικείου αθλητισμού.\nΦυσικά για να γίνει αυτό, θα πρέπει να αυξηθούν σημαντικά και οι γυναίκες Αθλητικές Συντάκτριες. Να πειστούν γυναίκες να ακολουθήσουν το δύσκολο άθλημα του Αθλητικού Συντάκτη με την προϋπόθεση όμως να τύχουν και της ανάλογης θετικής αποδοχής στον χώρο.\nΑπογοητευτικό επίσης είναι το ποσοστό της παρουσίας γυναικών Αθλητικών Συντακτών στους Ολυμπιακούς Αγώνες που δεν ξεπερνούν το 15-20%. Το χάσμα μεταξύ των φύλων στην αθλητική δημοσιογραφία επεκτείνεται επίσης στους οργανισμούς μέσων ενημέρωσης, όπου οι γυναίκες κατέχουν λιγότερο από το ένα τρίτο των ανώτατων διευθυντικών θέσεων.\nΣτον αθλητικό Τύπο της χώρας μας, τα τελευταία χρόνια είναι αλήθεια πως αυξήθηκαν οι γυναικείες παρουσίες. Είναι όμως αρκετές; Βρίσκονται σε πρώτους ρόλους; Θεωρώ πως όχι. Το επάγγελμά μας είναι δύσκολο, ανδροκρατούμενο και χρειάζεται ακόμη μεγάλη προσπάθεια για να επιβληθεί η γυναίκα ως ισότιμο μέλλον.\nΘυμάμαι, την πρώτη μέρα που πέρασα το κατώφλι της ιστορικής εφημερίδας του Βόλου, «ΘΕΣΣΑΛΙΑ», όπου εργάστηκα επί 21 χρόνια. Από ελάχιστους ευτυχώς συναδέλφους, αντιμετωπίστηκα με καχυποψία. Με την πάροδο όμως των χρόνων, επήλθε απόλυτη ισορροπία στις σχέσεις μας, αμοιβαίος σεβασμός και καλή συνεργασία. Μάλιστα, έχοντας την αρχισυνταξία επί 15 χρόνια του αθλητικού τμήματος, μπορώ να σας πω πως εργάστηκα άριστα με τους άνδρες συναδέλφους τόσο του Αθλητικού τμήματος, όσο και της εφημερίδας γενικότερα. Ναι ομολογώ πως δεν βίωσα στο χώρο της δημοσιογραφίας άσχημες και σεξιστικές συμπεριφορές.\nΈΤΣΙ, μπορώ να πω με σιγουριά πως αν μια γυναίκα αποφασίσει να αφοσιωθεί σ’ αυτό που κάνει και πείσει τους άλλους να την εμπιστευτούν, τότε σίγουρα θα τα καταφέρει. Θα το αντέξει για πολλά χρόνια το ψυχοφθόρο ωράριο, την υπονόμευση πολλές φορές και τον έντονο ανταγωνισμό; Ανάλογα με τον χαρακτήρα της και τις προτεραιότητες που θα βάλει στη ζωή της. Εγώ προσωπικά, αποχώρησα οικειοθελώς στην πιο παραγωγική μου ηλικία, γιατί ζύγισα την κατάσταση και η ζυγαριά έκλεινε προς τη μεριά της οικογένειας και το μεγάλωμα των δυο γιων μου, που λόγω της δουλειάς, δεν μπορούσα να τους μεγαλώσω όπως θα έπρεπε. Μάλλον θα έλεγα πως δεν τους προλάβαινα καθόλου.\nΒάζω λοιπόν εδώ μια επιπλέον σημαντική παράμετρο, που πολλές φορές φρενάρει την εξέλιξη της γυναίκας αθλητικής συντάκτριας, κάτι που δεν συμβαίνει φυσικά με τους άντρες συναδέλφους μας. Η γυναίκα γενικότερα είναι επιφορτισμένη με σαφώς περισσότερες ευθύνες, που αποτελούν τροχοπέδη στην επαγγελματική της εξέλιξη.\nΌσο για την παρουσία μας στα γήπεδα; Αναμφίβολα υπάρχουν και οι εντός εισαγωγικών «αγενείς» που με λεκτικούς τραμπουκισμούς, προσπαθούν να απαξιώσουν το έργο μας. Όμως, θεωρώ πως αυτοί φέρονται με την… ανάλογη ευγένεια και σε άνδρες συναδέλφους, οπότε τους… προσπερνάμε και αφοσιωνόμαστε στο έργο μας. Η μάχη για την ανάδειξη της γυναικείας αθλητικής δημοσιογραφίας επιβάλλεται να είναι καθημερινή και συνεχής.\nΦωτεινή όαση αναμφίβολα αποτελεί ο ΠΣΑΤ, που δίνει μεγάλη σημασία στη δημιουργική παρουσία της γυναίκας αθλητικής συντάκτριας και την αναδεικνύει, τη βγάζει μπροστά. Δεν είναι άλλωστε καθόλου τυχαίο το γεγονός πως το Διοικητικό Συμβούλιο του Συνδέσμου τιμούν με την παρουσία τους οι εξαιρετικές συναδέλφισσες Ασπασία Βελονάκη και Αγγελική Βύζικα. Μπορεί να μου πείτε ναι, αλλά είναι μόλις δύο στα 13 μέλη . Ναι αλλά θα σας απαντήσω πως κατέχουν τις πιο νευραλγικές θέσεις, μετά φυσικά από αυτή του προέδρου, αυτές του Γενικού Γραμματέα και του ταμία. Άρα, υπάρχει εμπιστοσύνη στο γυναικείο φύλλο, ενώ καθόλου τυχαίο δεν είναι το γεγονός πως στο φετινό διεθνές σχολείο του ΠΣΑΤ, υπάρχει ολόκληρη ενότητα αφιερωμένη στη γυναίκα.\nΌπως και να έχει, θεωρώ πως τις θέσεις τις φτιάχνουν οι άνθρωποι και πως οι αξίες αναγνωρίζονται είτε πρόκειται για γυναίκες, είτε για άνδρες.\nΤα τελευταία χρόνια, όπου έχουν αλλάξει αρκετά οι καταστάσεις και τα στερεότυπα, συναντούμε αρκετές γυναίκες στον Τύπο, όσο και ειδικότερα στην αθλητική δημοσιογραφία. Φυσικά οι περισσότερες, όχι σε θέσεις ευθύνης, αλλά ως πιστοί «στρατιώτες» υπηρετούν με προσήλωση τον αθλητικό Τύπο και βιοπορίζονται από τη δουλειά τους. Πάντα πίστευα και πιστεύω πως δεν αρκεί μόνο η όμορφη εμφάνιση, για να πετύχει κανείς. Βοηθάει φυσικά και αυτή. Όμως, απαιτούνται εργατικότητα, συνεχής επιμόρφωση και προσήλωση στον στόχο. Αρκετές συναδέλφισσες, ακολουθούν αυτόν το δρόμο και τα πάνε περίφημα. Άλλες πάλι που επαφίενται μόνο στο εντυπωσιακό… εξωτερικό περιτύλιγμα, είναι σίγουρο πως γρήγορα θα τις αποβάλλει το σύστημα, επειδή για να επιβιώσει κανείς σ’ έναν σκληρό χώρο, απαιτείται να είναι δυνατός απ’ όλες τις απόψεις και σε όλα τα επίπεδα.\nΚαι για να κάνω και ακόμη μια προσωπική κατάθεση, αν θα ήθελα να επιλέξω σε ποιο από τα τρία πεδία τα οποία υπηρετώ, δημοσιογραφία, προπονητική και αυτοδιοίκηση, ως δημοτική σύμβουλος της αντιπολίτευσης στον Δήμο Βόλου, θα έλεγα πως τη μεγαλύτερη ψυχική φθορά ως γυναίκα που έχω νιώσει, είναι στο αυτοδιοικητικό κομμάτι, όπου εκεί στο Βασίλειο του… Μονακό, συμβαίνουν… πράγματα και θάματα, απίστευτες συμπεριφορές, που σε καμιά περίπτωση δεν περιποιούν τιμή στην τεράστια αυτοδιοικητική ιστορία του λαμπρού παρελθόντος στον Βόλο. Αν θελήσετε να δείτε στο YouTube αποσπάσματα από τα Δημοτικά Συμβούλια Βόλου, δυστυχώς, θα καταλάβετε πολλά…\nΟλοκληρώνοντας, θα ήθελα κι εγώ με τη σειρά μου, να χαιρετήσω την απόφαση της Διεθνούς Ολυμπιακής Επιτροπής, η οποία προκρίνει την ισότητα των φύλων μέσα από τη διεξαγωγή των Ολυμπιακών Αγώνων του Παρισιού το 2024, οι οποίοι θα πραγματοποιηθούν με τη συμμετοχή των γυναικών κατά 50%. Η πρωτόγνωρη αυτή γυναικεία συμμετοχή καυτηριάζει τα στερεότυπα παλαιοτέρων ετών και ενσαρκώνει το αθλητικό ιδεώδες.\nΤο μόνο σίγουρο είναι αγαπητές συναδέλφισσες και αγαπητοί συνάδελφοι, πως χρειάζεται καθημερινός αγώνας για να μπορέσει η γυναίκα και ειδικότερα η γυναίκα δημοσιογράφος να πάρει τη θέση που της αρμόζει στο κοινωνικό γίγνεσθαι, αφού όπως έγραψε και ο αείμνηστος, Οδυσσέας Ελύτης, για να… γυρίσει ο Ήλιος, θέλει δουλειά πολύ».\nPrevious Διεθνές Σχολείο-Μώραλη: Ισότητα των φύλων στον Αθλητισμό και στον Αθλητικό Τύπο: από την προσωπική εμπειρία στη γενική εικόνα\nNext Διεθνές Σχολείο-Απρίλη: «Η διαδικτυακή εκδήλωση του Δήμου Λαρισαίων σε συνεργασία με το “Larissa Learning City”: «Η Λάρισα στηρίζει την ισότητα στους Ολυμπιακούς Αγώνες»


Έκτακτο Παράρτημα: H τεχνητή νοημοσύνη συνιστά «επίκληση δαιμόνων» και «τη μεγαλύτερη υπαρξιακή απειλή», που μπορεί να φέρει το τέλος της ανθρωπότητας.\nH τεχνητή νοημοσύνη συνιστά «επίκληση δαιμόνων» και «τη μεγαλύτερη υπαρξιακή απειλή», που μπορεί να φέρει το τέλος της ανθρωπότητας.\nΤα αυτόνομα όπλα έχουν περιγραφεί ως η τρίτη επανάσταση στους εξοπλισμούς, μετά την πυρίτιδα και τα πυρηνικά όπλα\nΤη σχετική έκκληση-προειδοποίηση απηύθυναν πάνω από 1.000 επιστήμονες και ειδικοί της τεχνολογίας οι οποίοι έδωσαν στη δημοσιότητα σχετική ανοικτή επιστολή προς τα κράτη και κάθε αρμόδιο διεθνή οργανισμό.\nΟι επιστήμονες ζητούν να υπάρξει μια απαγόρευση σε επίπεδο Οργανισμού Ηνωμένων Εθνών, προτού είναι πολύ αργά για να μπει ξανά «το τζίνι στο μπουκάλι».\nΣτο πρόσφατο παρελθόν προσωπικότητες όπως ο βρετανός αστροφυσικός Στήβεν Χόκινγκ και ο Μασκ έχουν προειδοποιήσει ότι η τεχνητή νοημοσύνη συνιστά «επίκληση δαιμόνων» και «τη μεγαλύτερη υπαρξιακή απειλή», που μπορεί να φέρει το τέλος της ανθρωπότητας. Κάτι περισσότερο θα ξέρουν...


ΜΥΘΙΚΟΙ ΗΡΩΕΣ: ΗΡΑΚΛΗΣ - ΣΟΦΙΑ ΚΟΜΗΝΕΑ, ΑΝΔΡΕΑΣ ΓΙΟΒΑΝΟΣ - Εκδόσεις Ψυχογιός\nΑρχική Σελίδα > ΜΥΘΙΚΟΙ ΗΡΩΕΣ: ΗΡΑΚΛΗΣ\nISBN Ebook: 978-618-01-1500-0\nΕικονογράφος : Γιοβάνος Ανδρέας\nΖήστε τη µαγεία των πιο αγαπηµένων κλασικών ιστοριών παρέα µε τους πρωταγωνιστές τους. Ανακαλύψτε τους στις σελίδες αυτού του συναρπαστικού βιβλίου, που είναι γεµάτο εντυπωσιακές, πολύχρωµες εικόνες. Η Χιονάτη Η Σταχτοπούτα Τα τρία γουρουνάκια Ο λαγός και η χελώνα Ο Πινόκιο\nΒιβλία της σειράς "Μυθικοί Ήρωες"\nΟ Ανδρέας Γιοβάνος γεννήθηκε στον Πειραιά. Είναι αρχιτέκτονας και σκιτσογράφος. Σπούδασε στο τµήµα Αρχιτεκτόνων του Εθνικού Μετσόβειου Πολυτεχνείου και είναι συνιδρυτής του αρχιτεκτονικού γραφείου GNB Architects, µε έδρα στην Αθήνα και τη Μύκονο. Η Σοφία Κοµηνέα γεννήθηκε...περισσότερα


Παρασκευή Παραδοσιακής Κεραλοιφής και Εκχυλίσματα Βοτάνων. Έναρξη: 10/01/2022\nΤο πρόγραμμα θα υλοποιηθεί εξ' αποστ'ασεως μέσω σύχρονης πλατφόρμας τηλεεκπαίδευσης ή και δια ζώσης!\nΔικαίωμα συμμετοχής: Το κόστος του προγράμματος είναι 100€ ανά συμμετοχή.\nΧρόνος Διεξαγωγής : 15 ώρες Τρίτη, Πέμπτη, και Παρασκευή από 10/01 έως 14/01 από 17.00μμ έως 21.15μμ.\nΗμέρες Διεξαγωγής: Το πρόγραμμα θα υλοποιηθεί Τρίτη 16/11, Πέμπτη 18/11 και Παρασκευή 19/11 και ώρα 17.00μμ-21.15μμ Το πρόγραμμα υλοποιείται και δια ζώσης μόνο όταν υπάρχει σχετική απόφαση του Υπουργείου.\nΕισηγήτρια: : η Μαρία Δρούλου είναι πτυχιούχος εκπαιδευτικός και έχει υπηρετήσει στην εκπαίδευση ως αναπληρώτρια για 6 χρόνια. Έχει παρακολουθήσει σεμινάρια μελισσοκομίας και παραγωγής φυτικών καλλυντικών. Από το 2012 εργάζεται ως επαγγελματίας μελισσοκόμος και Σαπουνοποιός. Έχει παρακολουθήσει σεμινάρια και συνέδρια σχετικά με την εκπαίδευση, τις νέες μεθόδους διδασκαλίας και πλέον είναι εκπαιδεύτρια ενηλίκων με διδακτικό αντικείμενο τη Μελισσοκομία, την παραγωγή σαπουνιού και φυτικών καλλυντικών. Συνεργάζεται με συλλόγους , Σχολεία Δεύτερης Ευκαιρίας, σε πρότζεκτ και θεματικές εβδομάδες σχολείων Α/βαθμιας και Β/θμιας. Έχει συμμετάσχει σε Φεστιβάλ και Οικογιορτές. Επίσης, έχει συγγράψει άρθρα τα οποία έχουν δημοσιευτεί ηλεκτρονικά και στον τοπικό τύπο.\nΠΛΗΡΩΜΗ ΣΕΜΙΝΑΡΙΟΥ 110€\nΠΛΗΡΩΜΗ ΣΕΜΙΝΑΡΙΟΥ 100€ [ΜΕΙΩΜΕΝΟ]